Κάτι Παραπάνω Από Χρήματα Μόνο.\nΜέχρι αυτό το σημείο μιλήσαμε κυρίως για τις έξυπνες κάρτες και για το πώς τελικά θα αντικαταστήσουν τα μετρητά. Όμως υπάρχουν κι άλλες πολλές εφαρμογές για την κάρτα. Ο Stephen Seidman, εκδότης της Smart Card Monthly (Μηνιαίο περιοδικό Έξυπνης Κάρτας), μας δίνει επιπρόσθετες προοπτικές για τις δυνατότητες των έξυπνων καρτών. "Από μια επιχειρηματική οπτική γωνία, οι Έξυπνες Κάρτες τώρα χρησιμοποιούνται για να αναγνωρίσουν εργαζόμενους και επισκέπτες, για να αυτοματοποιήσουν χρόνο και καταγραφές παρακολούθησης, για να ελέγξουν την πρόσβαση σε χώρους παρκαρίσματος, σε κτίρια ... σε φωτοτυπικά μηχανήματα, σε μηχανές φαξ, σε φακέλους εταιρειών.... Σαν χρήματα, χρησιμοποιούνται για να συγκεντρώνουν και να ισοσκελίζουν έξοδα ταξιδιών μέσα από προεγκατεστημένες σε εταιρείες ΑΤΜ, για να κάνουν αγορές σε καταστήματα εταιρειών και σε γειτονικά καταστήματα, και σε υπεραγορές." Ο Seidman συνεχίζει: "Σε εθνικό επίπεδο --και σε βαθμό που διαφέρει από χώρα σε χώρα οι κάρτες χρησιμοποιούνται, και / ή σχεδιάζονται για άμεση χρήση, σε συστήματα δημόσιας τηλεφωνίας, υγείας, και σε δίκτυα επεξεργασίας οικονομικών συναλλαγών."\nΜία Αμερικάνικη Πανεθνική Κάρτα Ταυτότητα;\nΠρόσφατα η κυβέρνηση Κλίντον ανακοίνωσε το ενδιαφέρον της για την εφαρμογή μιας κάρτας υγείας σαν μέρος της μεταρρύθμισης του συστήματος υγείας στις Ηνωμένες Πολιτείες. Στην έκδοση του Σεπτεμβρίου του 1992 της New England Journal of Medicine, ο Μπιλ Κλίντον αναφέρθηκε να λέει, "Ο καθένας θα έχει πάνω του έξυπνες κάρτες κωδικοποιημένες με το δικό του η το δικό της προσωπικό ιατρικό ιστορικό."\nΤι Ισχυρό Πραγματάκι\nΠόσο ισχυροί είναι ακριβώς αυτοί οι μικρο-επεξεργαστές; Η κυβέρνηση των Η.Π.Α. ερευνά τη χρήση της τεχνολογίας της έξυπνης κάρτας για την προτεινόμενη παγκόσμια κάρτα υγείας επειδή το μικροτσίπ μέσα σε μια έξυπνη κάρτα μπορεί να συγκρατήσει απίστευτα ποσά πληροφοριών. Ένα Τσιπ 4 μεγ., που είναι αρκετά συνηθισμένο σήμερα, θα ήταν παραπάνω από αρκετό για να κρατήσει ολόκληρο το ιατρικό ιστορικό, χωρίς να αναφέρουμε τις πληροφορίες για την ασφάλιση ενός ατόμου, όλα σ' ένα τσιπ, το 1/6 του μεγέθους ενός γραμματοσήμου. Όσο καταπληκτικό κι αν είναι αυτό, κρατηθείτε καλά. Εδώ είναι η υπόλοιπη ιστορία. Τα μεγάλα νέα είναι το τελευταίο τσιπ που ανακοινώθηκε για πρώτη φορά στην Διάσκεψη Παγκόσμιων Συνόρων. Η Τοσίμπα ανέπτυξε ένα τσιπ μικρο-επεξεργαστή, όχι μεγαλύτερο από το τσιπ 4 μεγ, που μπορεί να συγκρατήσει μέχρι και ένα γιγαμπάιτ πληροφοριών για 100 χρόνια! Τι είναι αυτό το γιγαμπάιτ τέλος πάντων; Ένα γιγαμπάιτ είναι ένα δισεκατομμύριο μπάιτ. Για να σας δώσω κάτι να το συγκρίνεται, ένα εκατομμύριο δευτερόλεπτα είναι 12 μέρες. Ένα δισεκατομμύριο δευτερόλεπτα είναι 32 χρόνια. Ένα γιγαμπάιτ μνήμης είναι ισοδύναμο με 10,000 φορές τη χωρητικότητα ενός μέσου προσωπικού κομπιούτερ. Σήμερα αυτές οι κάρτες που δεν γίνεται να παραχαραχθούν έχουν την δυνατότητα να γίνουν το πρώτο πλήρως ενεργοποιημένο "ηλεκτρονικό πορτοφόλι" του κόσμου. Το σπουδαιότερο και μοναδικό πρόβλημα στο σύστημα είναι ακόμη το πρόβλημα του να είσαι σίγουρος ότι το πρόσωπο που χρησιμοποιεί την κάρτα είναι το πρόσωπο στο οποίο ανήκει. Η πραγματική πηγή όλων αυτών των προβλημάτων, όπως είπαμε, είναι το σημερινό σύστημα ασφάλειας που χρησιμοποιείται από τις τράπεζες. Το σύστημα βασίζεται στους προσωπικούς αριθμούς ταυτοποίησης σαν τη μοναδική του διαδικασία ασφάλειας. Ένας αριθμός ΡΙΝ δίνεται στον κάτοχο της κάρτας όταν αυτός ή αυτή παίρνει την κάρτα. Αυτός ο τετραψήφιος αριθμός είναι κωδικοποιημένος μέσα στην κάρτα και δίνεται στον κάτοχο της κάρτας. Όταν κάνει μία συναλλαγή ΑΤΜ, ο κάτοχος της κάρτας εισάγει την κάρτα μέσα στην ΑΤΜ και έπειτα πληκτρολογεί τον μυστικό του αριθμό. Αν αυτός ο αριθμός συμπίπτει με αυτόν που είναι αποθηκευμένος πάνω στην κάρτα, η μηχανή συμπεραίνει ότι το πρόσωπο που χρησιμοποιεί την κάρτα είναι ο δικαιούχος ιδιοκτήτης. Φαίνεται αρκετά καλό στη θεωρεία, όμως στην πράξη δεν γίνεται.\nΟι Αριθμοί ΡΙΝ Δεν Είναι Πραγματικά Ασφαλείς\nΣυχνά οι κάτοχοι των καρτών διαλέγουν έναν αριθμό ΡΙΝ που είναι εύκολο να τον θυμoύνται, όπως μια μέρα γέννησης (5-3-45), τα τέσσερα τελευταία ψηφία του αριθμού Κοινωνικής Ασφάλισης (4832), τα τέσσερα τελευταία ψηφία του τηλεφώνου τους (8037), ή κάποιο άλλο οικείο αριθμό. Το πρόβλημα μ' αυτό είναι ότι αυτοί οι αριθμοί είναι πιθανόν τοποθετημένοι και σε άλλα έγγραφα μέσα στην τσάντα ή στο πορτοφόλι του θύματος. Οι ληστές θα ψάξουν γι' αυτούς τους οικείους αριθμούς και θα τους δοκιμάσουν στο πληκτρολόγιο συχνά με επιτυχία. Το U.S. News & World report συνοψίζει το πρόβλημα ως εξής: "Σε μια εποχή που όλοι οι Αμερικανοί στην κυριολεξία υποχρεούνται να δείχνουν την ταυτότητά τους, αρχίζοντας με την άδεια οδήγησής τους μέχρι και τις πιστωτικές τους κάρτες, η διαδικασία της επιβεβαίωσης ότι ένα πρόσωπο είναι αυτός ή αυτή που ισχυρίζεται, είναι μια μεγάλη υπόθεση και ένα θέμα αυξανόμενης ανησυχίας. Δεν είναι άλλο πια αρκετό το απλό συνθηματικό, το διακριτικό σήμα ταυτότητας ή η μαγνητικά κωδικοποιημένη κάρτα, λένε οι ειδικοί για την ασφάλεια. Αυτά τα παραδοσιακά συστήματα μπορούν να πλαστογραφηθούν, να κλαπούν ή κάποιος να τα ανακαλύψει τυχαία." Πολλοί ηλικιωμένοι που χρησιμοποιούν μια κάρτα δεν εμπιστεύονται τη μνήμη τους, και γράφουν τον ΡΙΝ τους κάπου και τον μεταφέρουν μαζί τους. Δυστυχώς, συχνά έχουν τον αριθμό τους στο πορτοφόλι τους ή στην τσάντα τους κοντά στην ίδια την κάρτα και ταυτίζουν με εμφανές τρόπο τον αριθμό σαν αριθμό ΡΙΝ της ΑΤΜ κάρτα τους. Πολλοί χρήστες κάρτας-και όχι μόνο οι ηλικιωμένοι ή οι διανοητικά αδύνατοι- γράφουν πραγματικά τον ΡΙΝ τους πάνω στην κάρτα τους! Και έτσι διευκολύνουν τον κλέφτη. Ένα άλλο πρόβλημα με το σημερινό σύστημα ασφάλειας του ΡΙΝ περιλαμβάνει τις ένοπλες ληστείες. Κάθε λογικό πρόσωπο που ακινητοποιείται μπροστά στην κάνη ενός όπλου θα δώσει με προθυμία έναν ΡΙΝ παρά να πυροβοληθεί. Είναι φανερό ότι αν πρόκειται να προχωρήσουμε σε μια κοινωνία χωρίς μετρητά, πρέπει να αναπτυχθεί ένα καλύτερο, πιο ασφαλές σύστημα καρτών. Απλώς δεν υπάρχει άλλη επιλογή.\nΤο Σώμα Σου: Η Μόνη Ταυτότητα Που Θα Χρειάζεσαι Στο Εξής\nΤο όνομά του είναι Bond, James Bond. Και για να μπορέσει να διεισδύσει στο μυστικό αρχηγείο μπορεί να βάλει το δάχτυλό του σε μια ηλεκτρονική μηχανή που επαληθεύει ότι αυτός είναι πράγματι ο 007. Ή για να μπει μέσα στο κτιριακό συγκρότημα του ΝΑΤΟ μπορεί να κοιτάξει μέσα σ' ένα ζευγάρι γυαλιά που μοιάζουν με κιάλια. Καθώς το κάνει, μια ακτίνα φωτός εστιάζεται στο σχήμα των φλεβών μέσα στα μάτια του, σχήματα που είναι πιο μοναδικά κι από τα δαχτυλικά του αποτυπώματα. Ενώ ο James Bond είναι ένα καθαρά φανταστικό πρόσωπο, αυτές οι τεχνολογίες της διαστημικής εποχής είναι τώρα ένα μεγάλο μέρος του πραγματικού κόσμου. Γνωστά στο σύνολό τους σαν βιομετρικά, αυτά τα συστήματα αναγνωρίζουν ένα πρόσωπο από τα μοναδικά φυσικά χαρακτηριστικά του ή τα χαρακτηριστικά της συμπεριφοράς του. Σήμερα, οι βιομετρικές τεχνολογίες υψηλού επιπέδου συμπεριλαμβάνουν σαρωτές δαχτυλικών αποτυπωμάτων, μηχανές γεωμετρίας χεριών, σαρωτές αμφιβληστροειδούς, συστήματα αναγνώρισης φωνής, δυναμικά υπογραφών, και μυριάδες άλλα. Σ' ένα κόσμο όπου τα μετρητά εξαλείφονται και κάθε οικονομική συναλλαγή γίνεται ηλεκτρονικά, η ασφάλεια είναι ο παράγων--κρίκος και στη λειτουργία του συστήματος και στο να κάνεις τους ανθρώπους να εναποθέσουν την εμπιστοσύνη τους σ' αυτό. Τα βιομετρικά συστήματα μπορεί ακόμα να φαίνονται φουτουριστικά, όμως στο σημερινό γοργά κινούμενο κόσμο μας το μέλλον είναι εδώ.\nΟ Κύριος Μπαντ Πάει Για Ψώνια.\nΓια χάρη σαφήνειας επιτρέψτε να σας παρουσιάσω ένα φανταστικό πρόσωπο, τον Μπαντ. Ας υποθέσουμε ότι αυτός παίρνει μέρος σ' ένα πρόγραμμα επαλήθευσης δαχτυλικών αποτυπωμάτων με την καινούργια του κάρτα ντέμπιτ. Ο Μπαντ έχει αποφασίσει να πάρει αυτό το μονοπάτι επειδή δεν μπορεί ποτέ να θυμηθεί τον προσωπικό του αριθμό ταυτοποίησης (PIN). Για να κάνουμε την ιστορία μας πιο σύντομη, ο Κύριος Μπαντ πάει στο τοπικό σούπερ μάρκετ όπου κάποια εταιρεία με κάρτες έχει εγκαταστήσει έναν 'γραφείο για εγγραφές'. Το γραφείο εκδίδει στον Κύριο Μπαντ τη δική του έξυπνη κάρτα με το μικροσκοπικό μικροτσίπ. Η κάρτα είναι προγραμματισμένη σαν μια κάρτα ντέμπιτ έτσι ώστε όταν ο Κύριος Μπαντ αργότερα φτάσει στο ταμείο του σούπερ μάρκετ, τα χρήματα να μπορούν να μεταφερθούν ηλεκτρονικά από τον τραπεζικό λογαριασμό του Κυρίου Μπαντ σ' αυτόν του καταστήματος. Όμως τώρα, πίσω στο γραφείο εγγραφών, κάτι άλλο πρέπει να γίνει πριν μπορέσει ο Κύριος Μπαντ να αρχίσει τα ψώνια του. Μια νεαρή γυναίκα ζητάει από τον Κύριο Μπαντ να βάλει το δάχτυλό του σε μια μικροσκοπική μηχανή που είναι συνδεδεμένη με έναν προσωπικό υπολογιστή. Αυτή η μηχανή διαβάζει το δαχτυλικό του αποτύπωμα και δημιουργεί μια εικόνα στο κομπιούτερ που λέγεται πρότυπο. Σε λίγα μόνο δευτερόλεπτα το πρότυπο εκείνο μεταφέρεται ψηφιακά και αποθηκεύεται στη μνήμη του τσιπ μέσα στην έξυπνη κάρτα του Κύριο Μπαντ. Αυτό ήταν. Η δουλειά έγινε. Χρειάστηκαν μόνο πέντε λεπτά.\nΜπορώ Να Έχω Την Κάρτα Σας Και Το Δάχτυλό Σας Παρακαλώ;\nΤώρα ο Κύριος Μπαντ είναι έτοιμος να κάνει τα ψώνια του. Γεμίζει το καροτσάκι του και ξεκινάει για το ταμείο. Όταν έρχεται η ώρα να πληρώσει, ο κύριος Μπαντ δίνει την έξυπνη κάρτα του στον υπάλληλο που τη βάζει μέσα στη τερματική μονάδα πώλησης (POS) που είναι ηλεκτρονικά συνδεδεμένη με την τράπεζα του Κυρίου Μπαντ και την τράπεζα του καταστήματος. Για περίμενε όμως -τι γίνεται αν δεν είναι ο Κύριος Μπαντ που δείχνει αυτήν την κάρτα; Εξάλλου, ο υπάλληλος δεν τον ξέρει. Μπορεί να χρησιμοποιεί την κάρτα κάποιου άλλου. Για να επιβεβαιώσει ότι ο Κύριος Μπαντ είναι πράγματι ο ιδιοκτήτης της κάρτας, ο υπάλληλος του ζητάει να βάλει το δάχτυλό του στον ανιχνευτή που είναι προσαρμοσμένος στη τερματική μονάδα πώλησης. (ΡΟS.) Αυτή η μηχανή διαβάζει το δακτυλικό αποτύπωμα του Μπαντ, όπως ακριβώς έκανε και το μηχάνημα στο γραφείο εγγραφής. Τώρα όμως, το συγκρίνει με εκείνο το αποτύπωμα που είναι αποθηκευμένο μέσα στην κάρτα. Αν τα δύο ταιριάζουν, ο Κύριος Μπαντ μπορεί να κάνει την αγορά του. Αν όχι, κατέφθασε η αστυνομία. Τι πανέξυπνο σύστημα! Χωρίς αριθμούς να αποστηθίζεις. Χωρίς φασαρίες-το μόνο που χρειάζεσαι είναι την κάρτα σου και το δάχτυλό σου. Είναι τόσο απλό και ασφαλές. Στη στιγμή, τα χρήματα μεταφέρονται από τον τραπεζικό λογαριασμό του Κυρίου Μπαντ και τοποθετούνται στον λογαριασμό του καταστήματος. Σήμερα, το κόστος για βιομετρικά ΡΟS που βασίζονται σε κάρτα έχει πέσει σε τιμή από 3.500 έως 7.000 δολάρια το καθένα. Και ενώ είναι πιο ακριβά από τα συστήματα ΡΙΝ, η πραγματικότητα ενός ηλεκτρονικού κόσμου τα κάνει πιο ανταγωνιστικά. ''Τώρα που είμαστε ανταγωνιστικοί ως προς το κόστος, αισθανόμαστε ότι οι συγκρίσεις θα είναι βασισμένες στην απόδοση, και όχι στην τιμή,'' είπε ένας επίσημος της βιομηχανίας. "Το άτομο με όλους τους καταχωρημένους λογαριασμούς σε κίνδυνο δε νοιάζεται πραγματικά αν του στοιχίζει 6000 ή 4000 δολάρια. Δεν υπάρχει σύγκριση". Ενώ αυτά τα συστήματα είναι ακριβά, σ' έναν κόσμο όπου τα μετρητά εξαλείφονται και η ασφάλεια του κάθε ατόμου συσχετίζεται άμεσα με την ασφάλεια του ηλεκτρονικού συστήματος, αυτό είναι ένα μικρό τίμημα για να πληρώσουμε. Μια αναφορά του 1992 υπολογίζει ότι οι πωλήσεις της βιομετρικής βιομηχανίας θα διπλασιαστούν μέχρι το 1995.\nΕίσαι Τόσο Μοναδικός Όσο Λέει Το Κομπιούτερ\nΌτι Είσαι Τώρα ας ρίξουμε μια πλησιέστερη ματιά στους διάφορους βιομετρικούς ανιχνευτές. Ο πιο συνηθισμένος βιομετρικός ανιχνευτής είναι το δαχτυλικό αποτύπωμα. Το δαχτυλικό αποτύπωμα είναι από παλιά το πρότυπο, ειδικά για το νομικό σύστημα, εδώ και πολλά χρόνια. Αυτή η μοναδική μέθοδος ταυτοποίησης έχει προοδεύσει σημαντικά τα τελευταία λίγα χρόνια, χάρις στις τεχνολογικές εξελίξεις. Οι υπηρεσίες επιβολής τού νόμου χρησιμοποιούνε την ταυτοποίηση μέσω δαχτυλικών αποτυπωμάτων εδώ και πολύ καιρό. Οι παλιές ταινίες δείχνουν έναν κουρασμένο αστυνομικό, μ' ένα τσιγάρο να κρέμεται από τη γωνία του στόματός του, να ξεφυλλίζει ένα βιβλίο δαχτυλικών αποτυπωμάτων προσπαθώντας να βρει ένα παρόμοιο. Όμως οι παλιές μέθοδοι έχουν εκσυγχρονιστεί και έχουν απλοποιηθεί χρησιμοποιώντας τις νέες τεχνολογίες. Η ταυτοποίηση μπορεί γι' αυτό να γίνει πιο γρήγορα, με άμεση πρόσβαση σε αρχεία δαχτυλικών αποτυπωμάτων μέσα σε ηλεκτρονικούς υπολογιστές. Δε χρειάζεται πια οι άνθρωποι να ξεφυλλίζουν σωρούς βιβλίων με δαχτυλικά αποτυπώματα. Τώρα το κομπιούτερ μπορεί να κάνει τις συγκρίσεις αντί γι' αυτούς με ταχύτητα αστραπής. Και συνεχίζει ακόμα να είναι μια σχεδόν αλάνθαστη μέθοδος ταυτοποίησης. Τέτοια συστήματα όμως είναι πολύτιμα όχι μόνο για τους αστυνομικούς και αυτούς που αγοράζουν τρόφιμα, γιατί οι χρήσεις είναι τόσο ποικίλες όσο μπορεί κανείς να φανταστεί. Η αστυνομία της Maryland (Μέριλαντ), για παράδειγμα, χρησιμοποιεί μηχανές δαχτυλικών αποτυπωμάτων τύπου Identix για να επιβεβαιώσει ότι δεν απελευθερώνει λάθος κρατούμενους, που θα μπορούσε να είναι ένα αρκετά μεγάλο πρόβλημα με το παλιό σύστημα. Επίσης έχουν διασυνδέσει σε δίκτυο τα μηχανήματά τους έτσι ώστε οι φυλακισμένοι να μπορούν να αναγνωρίζονται σωστά σε διάφορα σημεία ελέγχου, όπως στο δικαστήριο, στο αναρρωτήριο της φυλακής, στο φαρμακείο, και λοιπά. Σε πολλές φυλακές υψηλής ασφάλειας, ακόμα και οι επισκέπτες πρέπει να υποβάλλονται σε ηλεκτρονική επαλήθευση δακτυλικών αποτυπωμάτων.\nΖωντανός ή Νεκρός; Η Μηχανή Μπορεί Να Το Ξεχωρίσει.\nΚάποιος θα μπορούσε να διαφωνήσει ότι αυτό είναι εντάξει για έναν φυλακισμένο που είναι κάτω από την επιτήρηση ένοπλου φρουρού, όμως τι γίνεται όσον αφορά την επαλήθευση δαχτυλικών αποτυπωμάτων για τις τραπεζικές κάρτες; Τι θα σταματήσει έναν εγκληματία από το να σκοτώσει το θύμα του, να κόψει το δάχτυλο του θύματός του, και μετά να το χρησιμοποιήσει για να έχει πρόσβαση στους τραπεζικούς του λογαριασμούς; Η καινούργια τεχνολογία έχει μια απάντηση. Όταν τα μηχανήματα δαχτυλικών αποτυπωμάτων επαληθεύουν το δαχτυλικό αποτύπωμα ενός ατόμου, μπορούν επίσης να πουν αν το δάχτυλο είναι ζωντανό ή νεκρό. Αυτό ίσως φαίνεται λίγο παράξενο, όμως κάνετε υπομονή μαζί μου για ένα λεπτό. Οι περισσότεροι άνθρωποι θα τοποθετούσαν πρόθυμα το δάχτυλό τους στον ανιχνευτή δαχτυλικών αποτυπωμάτων στη διαταγή ενός ένοπλου ληστή, όμως ας υποθέσουμε ότι ένα θύμα αντιστάθηκε και δολοφονήθηκε ή με κάποιο άλλο τρόπο καταστάθηκε ανίκανο. Σε παράξενες περιπτώσεις όπου διακυβεύονται πολλά, δεν είναι απίθανο ένας εγκληματίας να κόψει το δάχτυλο ενός ατόμου και να το χρησιμοποιήσει σε μια συσκευή ασφάλειας. Δεν γίνεται όμως. Στη σύσκεψη Τεχνολογίας Καρτών 1993, ένας παρουσιαστής σε αυτά τα συστήματα ασφάλειας δαχτυλικών αποτυπωμάτων εξήγησε ότι το σύστημα μπορεί να πει αν ένα δάχτυλο είναι νεκρό από την ανάγνωση την αιμογλοβίνης που έχει τοποθετηθεί μέσα στο σύστημα.\nΧρυσέ μου, τα Χέρια σου είναι τόσο Γεωμετρικά\nΕνώ τα δαχτυλικά αποτυπώματα είναι ακόμη η πιο δημοφιλής βιομετρική μέθοδος, πολλές από τις νέες εξελίξεις απειλούν την κυριαρχία της. Μια από αυτές είναι η γεωμετρία του χεριού. Η γεωμετρία του χεριού υπάρχει από το 1971. Στα πρόσφατα χρόνια έχει γίνει πιο δημοφιλής σαν εργαλείο ταυτοποίησης. Το κέντρο Εφαρμογής Ασφάλειας Επιχείρησης του Hanford (SAC) έχει αναπτύξει πρόσφατα ένα πρότυπο με τη χρήση της γεωμετρίας χεριού αντί για τα δαχτυλικά αποτυπώματα. Όπως ακριβώς με την περίπτωση των δαχτυλικών αποτυπωμάτων, το πρότυπο αποθηκεύεται μέσα στην έξυπνη κάρτα και μπορεί να γίνει προσιτό για σύγκριση οποιαδήποτε στιγμή. Χωρίς αμφιβολία έχετε δει τέτοιες συσκευές σε ταινίες επιστημονικής φαντασίας ή σε ταινίες θρίλερ κατασκοπείας. Για να αποκτήσει είσοδο σε μια περιοχή υψηλής ασφάλειας, ο εργαζόμενος που ζητά την πρόσβαση πρέπει να βάλει το χέρι του σε μια συσκευή που το διαβάζει. Όπως ακριβώς στις ταινίες, οι μηχανές ανίχνευσης χεριού επαληθεύουν το σχήμα του χεριού και το μήκος και το ύψος των δαχτύλων - χωρίς βέβαια, το βόμβο και τα φώτα που αναβοσβήνουν στις ταινίες. Η εξακρίβωση ταυτότητας με τη γεωμετρία χεριού είναι μια πραγματικότητα και είναι ήδη σε χρήση σε πολλές εγκαταστάσεις υψηλής ασφάλειας. Στην πραγματικότητα, ένα ίδιο τέτοιο σύστημα έχει τοποθετηθεί σε αεροδρόμια παντού σ' όλο τον κόσμο. Σε δύο αεροδρόμια στις ανατολικές Ην. Πολιτείες, το σύστημα έχει τοποθετηθεί για να επιταχύνει τις διαδικασίες του τμήματος αλλοδαπών. Η υπηρεσία Αλλοδαπών και Εθνικοποίησης σχεδιάζουν να εγκαταστήσουν τέτοια συστήματα, ανάλογα με τα αποτελέσματα αυτών των πιλοτικών δοκιμών, σε όλα τα διεθνή αεροδρόμια των Ηνωμένων Πολιτειών. Αυτοί οι ανιχνευτές χεριών αναμένεται να μειώσουν τη διαδικασία επανόδου του ταξιδιώτη σε περίπου 30 δευτερόλεπτα - μια σημαντική οικονομία χρόνου όταν λαμβάνεις υπ' όψη σου ότι οι καθυστερήσεις στον έλεγχο διαβατηρίων μπορούν να κρατήσουν μέχρι και 90 λεπτά στα πιο πολυάσχολα αεροδρόμια. Καθώς ο κόσμος γίνεται αλληλεξαρτώμενος όλο και περισσότερο σε παγκόσμια βάση, η γρήγορη πρόσβαση στο πέρασμα των συνόρων θα είναι πολύ ουσιώδης.\nΈϊ Κυρία, Τι Θα Έλεγες Για Λιγότερη Κρέμα Χεριών;\nΗ γεωμετρία χεριού δημιουργεί ένα πρότυπο που βασίζεται σε ορισμένες μετρήσεις και μοναδικές σχέσεις στο χέρι κάθε ανθρώπου. Μια γεωμετρική ανάλυση μπορεί να δείχνει το μήκος όλων των δαχτύλων καθώς και το κανονικό διάστημα ανάμεσα στα δάχτυλα σε διάφορα σημεία καθώς το χέρι είναι ήρεμο. Η ανάγνωση μπορεί επίσης να δίνει το πλάτος των δαχτύλων, το πλάτος της καμάρας του χεριού, το πλάτος του χεριού στον καρπό και μια ποικιλία άλλων λεπτομερειών. Αυτές οι γεωμετρικές αναγνώσεις είναι το ίδιο εξατομικευμένες όσο και τα δαχτυλικά αποτυπώματα. Η γεωμετρία χεριού επίσης έχει αποτέλεσμα εκεί όπου τα δαχτυλικά αποτυπώματα μπορεί να μην έχουν αποτέλεσμα. Για παράδειγμα, το δακτυλικό αποτύπωμα είναι πολύ αναξιόπιστο για ορισμένους ανθρώπους, όπως για εργάτες χειρωνακτικής εργασίας, για όσους καπνίζουν πίπα, και για γυναίκες που βάζουν κρέμα χεριών. Σε όλες αυτές τις περιπτώσεις, τα αποτυπώματα που αφήνονται από τα στροβιλίσματα και τους κύκλους σε κανονικά δακτυλικά αποτυπώματα είναι αδύνατον να καταγραφούν επειδή είναι γεμάτα με μια ξένη ουσία (κρέμα χεριών) έχουν καεί και έχουν γίνει λεία ( από το συνεχές κράτημα μιας ζεστής πίπας), ή έχουν ξεφτίσει από τη συνεχή τριβή ( που προκαλείται από τη χειρωνακτική εργασία). Επιπλέον, πολλοί ειδικοί της βιομετρίας πιστεύουν ότι η τεχνολογία των δακτυλικών αποτυπωμάτων μπορεί να συναντήσει κάποια αντίσταση λόγω της από πολλού συσχέτισής της με εγκληματικές δραστηριότητες. Το μόνο τεχνικό ψεγάδι στη γεωμετρία χεριού είναι ότι απαιτεί από το άτομο να τοποθετήσει το χέρι του ή το χέρι της σε μια πολλή ακριβή τοποθεσία στην περιοχή ανάγνωσης. Φαίνεται όμως πως αυτό είναι ένα προσωρινό μειονέκτημα μόνο.\nΟ Επαληθευτής Προσωπικής Ταυτότητας Τύπου Mark VI (Χάραγμα 6)\nΈνα ειδησεογραφικό δελτίο της Σύγχρονης Βιομετρικής Τεχνολογίας μας λέει ότι μια εταιρεία η PIDEAC, έχει ξεκινήσει πρόσφατα μια μεγάλου μεγέθους παραγωγή του Επαληθευτή Προσωπικής Ταυτότητας Μαρκ VI. Το άρθρο λέει, "Αυτή η συσκευή επαλήθευσης γεωμετρίας χεριού είναι ασυνήθης στο ότι δεν απαιτεί από τους χρήστες να τοποθετούν τα χέρια τους μέσα σε ειδικές θέσεις ή σε εγκοπές που είναι τοποθετημένες πάνω στην περιοχή ανάγνωσης. Αντίθετα, η εταιρεία έχει αναπτύξει μια τεχνική που επιτρέπει το χέρι να τοποθετηθεί οπουδήποτε μέσα στην περιοχή ανάγνωσης. Και τα δυο χέρια μπορούν να εγγραφούν μέσα στο σύστημα σε περίπτωση βλάβης του ενός από τα δυο στο μέλλον." Κάποιος που μελετά Βιβλική προφητεία όχι μόνο θα ενδιαφερθεί για το όνομα αυτής της συσκευής, αλλά και για το γεγονός ότι οι κατασκευαστές έχουν αποφασίσει να καταγράφουν και τα δυο χέρια σε περίπτωση βλάβης. Η Βίβλος θα μπορούσε πολύ καλά να είχε προφητέψει γι' αυτό ακριβώς για μια τέτοια προφύλαξη όταν αναφερόταν στο "χάραγμα" του δεξιού χεριού ή του μετώπου.\nΕίναι Ζωντανό ή είναι Καταγραμμένο;\nΌπως είναι γενικά η περίπτωση στις αναπτυσσόμενες βιομηχανίες, αυτές οι τεχνολογίες δεν είναι οι μόνες που εξελίσσονται. Πρόσφατες ταινίες του Hollywood έχουν παρουσιάσει στο κοινό όλα τα τελευταία μοντέλα. Στα συστήματα αναγνώρισης φωνής, για παράδειγμα, γίνονται λεπτές ρυθμίσεις ακρίβειας. Αυτοί που έχουν δει την ταινία "Sneakers" θα θυμούνται ότι ήταν μέσα από τη χρήση ηχογραφημένων σημάτων φωνής που οι ήρωες προσπέλασαν το σύστημα αναγνώρισης φωνής. Σαν μια ένδειξη για το πόσο έχει προοδέψει αυτή η τεχνολογία, οι ερευνητές στα πανεπιστήμια και στον ιδιωτικό τομέα αναπτύσσουν προσωπικά κομπιούτερ που λειτουργούν με την αναγνώριση φωνής-όχι για το σκοπό της ταυτοποίησης, αλλά για να μεταφράσουν ομιλούμενες λέξεις σε καταγραμμένες λέξεις. Ήδη, έχουμε μπει στην εποχή του Star Trek (Ταξίδι στο Διάστημα) όπου η πρόσβαση στο κομπιούτερ μπορεί να είναι τόσο απλή όσο το να λες, "Κομπιούτερ". Η αναγνώριση της όψης του προσώπου είναι μια αρκετά νέα βιομετρική βιομηχανία. Στην συνδιάσκεψη "Solutions for the Global Frontier" (Λύσεις για τα Παγκόσμια Σύνορα) στην Washington, ο οργανωτής Ben Miller έδειξε ότι αρκετές εταιρείες εργάζονται πάνω σε συσκευές αναγνώρισης της όψης του προσώπου.\nΟ Προσωπικός Σου Γραμμικός Κώδικας. (Bar Code)\nΚι άλλα συστήματα εξακρίβωσης ταυτότητας εξετάζονται από μυριάδες ερευνητές. Ένα από τα πιο ενδιαφέροντα ονομάζεται έλεγχος φλεβών. Όταν το χέρι σου σφίγγεται, οι φλέβες του υποδόριου τμήματος του χεριού είναι πιο ορατές στο γυμνό μάτι και ακόμη περισσότερο στις συσκευές ανάγνωσης φλεβών. Αυτή η τεχνική ήδη έχει ονομαστεί "ο προσωπικός γραμμικός κωδικός" Την ίδια στιγμή, το Πεντάγωνο πειραματίζεται με ένα νέο είδος γενετικού συστήματος αναγνώρισης. Οι στρατιωτικοί επίσημοι λένε ότι, μόλις εφαρμοστεί το σύστημα αυτό θα εγγυάται ότι δε θα υπάρχουν άλλο απώλειες "αγνώστων στρατιωτών" σε μελλοντικούς πολέμους.\nΠες Γεια Σου στο Αύριο\nΑυτά τα περίπλοκα συστήματα σίγουρα φαίνονται λογικά και είναι σίγουρο ότι θα έχουν μερικά θετικά αποτελέσματα μακράς διαρκείας. Το κόστος πέφτει. Απλώς σκεφτείτε πώς ήταν παλιά τις μέρες που βγήκαν στην αγορά οι πρώτες αριθμομηχανές. Ήταν και πολύπλοκες και ακριβές. Τώρα, βέβαια, μπορείτε να αγοράσετε αριθμομηχανές σε ένα κατάστημα εκπτώσεων στο ταμείο ενός καταστήματος εκπτώσεων για δύο δολάρια. Το ίδιο και με τα XT (τους πρώτους προσωπικούς υπολογιστές της ΙΒΜ) που τώρα θεωρούνται οι νεώτερες αντίκες του κόσμου. Ενώ οι ερευνητές συνεχίζουν να αναπτύσσουν τα hardware και τα software γι' αυτά τα συστήματα επαλήθευσης, άλλοι στην επιστήμη, στη βιομηχανία, και στην κυβέρνηση αναζητούν πυρετωδώς ένα καλύτερο, με λιγότερο κόστος σύστημα, και ακόμα ένα πιο ασφαλές σύστημα-ένα σύστημα που θα έχει παγκόσμια δυνατότητα, προσαρμογή, και ικανότητα. Με το οικονομικό μέλλον του κόσμου να βρίσκεται στον αέρα, δεν είναι άλλο πια το ερώτημα του "αν" αλλά του "πότε".\nΘα Είναι Χέρι ή Μέτωπο;\nΆκου ένα απλό κόλπο: Κουνάς το χέρι σου πάνω από το σκάνερ του κομπιούτερ στο ταμείο του σούπερ μάρκετ, και ο λογαριασμός σου αφαιρείται από το λογαριασμό σου στην τράπεζα. Η τεχνολογία για να το επιτελέσουμε αυτό είναι ήδη εδώ... είπε ο Tim Willard, εκτελεστικός διευθυντής του World Future Society, μιας οργάνωσης στην Washington που ισχυρίζεται ότι έχει 27000 μέλη σ' όλο τον κόσμο. Όμως η θέληση μπορεί να μην υπάρχει. "Απλώς πρότεινε κάτι σα μια χειρουργική εμφύτευση στους ανθρώπους και η κοινωνική κατακραυγή θα είναι φοβερή," είπε ο Willard. Ενώ οι άνθρωποι με τα χρόνια μπορεί να έχουν συνηθίσει σε τεχνητά μέλη σώματος, υπάρχει σίγουρα μια δυνατή αποστροφή για πράγματα που εμφυτεύονται στο σώμα. Είναι η αρχή του 'Μεγάλου Αδερφού' που παρακολουθεί: Οι άνθρωποι θα φοβόταν πως όλες οι σκέψεις τους και οι κινήσεις τους θα ήταν υπό παρακολούθηση." Η παραπάνω φράση δεν βγήκε από ένα Χριστιανικό περιοδικό ή από μια προφητική επιστολή. Αντίθετα ήταν μια επιστολή ανακοίνωση του Gannet New Service. Εντούτοις, εκθέσεις όπως αυτή δεν είναι μοναδικές ούτε παρατραβηγμένες. Για κάποιον όμως που μελετά Βιβλική Προφητεία, εδώ είναι που η συζήτηση για την κοινωνία χωρίς μετρητά, για τις έξυπνες κάρτες, και τα βιομετρικά έρχεται να συμπληρώσει τον κύκλο της. Ξαφνικά, οι τελευταίας λέξεις ιδέες των σχεδιαστών του εικοστού αιώνα ευθυγραμμίζονται με τις προφητείες που καταγράφτηκαν από τον απόστολο Ιωάννη, περίπου 2000 χρόνια πριν. Και μην ξεγελιέστε-αυτή η τεχνολογία έρχεται είτε μας αρέσει είτε όχι. Ακούστε τα λόγια του Terry Galanoy, του πρώην διευθυντή επικοινωνιών για (αυτό που είναι σήμερα) η Visa International. "Ούτε να διαμαρτύρεσαι πολύ δυνατά γιατί δεν πρόκειται να βοηθήσει, επειδή η ταραχή που δημιουργείς πρόκειται να καταλήξει σ' έναν από τους φακέλους σου. Και εκείνη τη μοιραία μέρα που θα έρθεις να την πάρεις όταν όλοι θα εξαρτιόμαστε ολοκληρωτικά από την κάρτα μας-ή από οποιοδήποτε σύστημα ασφάλειας που μπορεί να την αντικαταστήσει-μπορεί να βρεθείς ολομόναχος χωρίς κάρτα!" Τώρα, σύγκρινε αυτή την προειδοποίηση και την ανακοίνωση της Gannett που αναφέραμε προηγουμένως μ' ένα κείμενο από το Βιβλίο της Αποκάλυψης: "Και κάνει όλους, και μικρούς και μεγάλους, πλούσιους και φτωχούς, ελεύθερους και σκλάβους, να δέχονται ένα χάραγμα στο δεξί τους χέρι, ή στο μέτωπό τους. Και κανένας να μην μπορεί να αγοράζει ή να πουλάει, εκτός από εκείνον που έχει το χάραγμα, ή το όνομα του θηρίου, ή τον αριθμό του ονόματός του." (Αποκάλυψη 13:16,17). Για σκεφτείτε το για μια στιγμή. Το μεγαλύτερο πρόβλημα που αντιμετωπίζουν οι σχεδιαστές μιας κοινωνίας χωρίς μετρητά είναι να σιγουρέψουν ότι το άτομο με την έξυπνη κάρτα στην τσέπη του είναι το πρόσωπο που του ανήκει δικαιωματικά. Βέβαια η έξυπνη κάρτα δεν είναι καθόλου μια κάρτα. Το μόνο που είναι έξυπνο σ' αυτήν είναι το μικροσκοπικό μικροτσίπ που είναι κολλημένο επάνω της. Η υπόλοιπη πλαστική κάρτα είναι απλώς μια εύχρηστη θήκη μεταφοράς και μια προσπάθεια τύπου Madison Avenue για να μας κάνουν όλους να αισθανόμαστε άνετα δίνοντάς μας αυτή τη νέα τεχνολογία συσκευασμένη μέσα στις ίδιες πλαστικές κάρτες που έχουμε συνηθίσει. Όμως τι θα γινόταν αν απλά έπαιρνες το μικροτσίπ από την κάρτα και το εμφύτευες κάτω από το δέρμα; Αυτό ήταν, δε χρειάζεσαι άλλο πια όλες αυτές τις πανέξυπνες βιομετρικές συσκευές. Δεν χρειάζεται να επαληθεύσεις ότι το πρόσωπο με την κάρτα είναι ο δικαιούχος ιδιοκτήτης. Το πρόσωπο είναι η κάρτα! Ας ανοίξουμε τα μάτια μας στην πραγματικότητα της εφαρμογής ενός τέτοιου συστήματος. Το μεγαλύτερο πρόβλημα, όπως το έχουμε δει, είναι το να κάνεις τους ανθρώπους να αποδεχτούν ένα τέτοιο σύστημα που ακούγεται αποτρόπαιο. Όπως συμβαίνει όμως συχνά, εκατοντάδες λόγοι φαίνεται να αναδύονται για να πείσουν τους σχεδιαστές και τους απλούς πολίτες ότι οι εμφυτεύσεις μπορεί να είναι μια από τις πιο εκλεπτυσμένες ιδέες στην ανθρώπινη ιστορία.\nΞέρεις Πού Είναι Τα Παιδιά Σου;\nΣτη δεκαετία του 1980, γίναμε ανησυχητικά ενήμεροι για χιλιάδες παιδιά που είχαν χαθεί. Οι αισθήσεις μας δέχτηκαν επίθεση από φρικιαστικές αναφορές για νεαρά παιδιά που εκλάπησαν και χρησιμοποιηθήκανε σε ειδωλολατρικές ιεροτελεστίες και στη βιομηχανία παιδικής πορνογραφίας, καθώς και για να γίνουν στόχοι σεξουαλικής ασέλγειας και κακοποίησης. Προσθέστε σ' αυτά τις απαγωγές και τις αρπαγές από διαζευγμένους γονείς, και το πρόβλημα λαμβάνει τεράστιες διαστάσεις. Οι ανακοινώσεις πάνω στις χάρτινες συσκευασίες με γάλα και στις εκπομπές της τηλεόρασης που σου σπαράζουν την καρδιά ήταν μία συνεχής υπενθύμιση ότι κάθε μέρα απήγαγαν παιδιά, τα κακοποιούσαν και συχνά τα δολοφονούσαν. Αυτό το έντονο πρόβλημα οδήγησε σε ισάξια απεγνωσμένες προτάσεις για να πάψει αυτή η αύξηση της εγκληματικής δραστηριότητας. Προτάθηκαν πολλές μέθοδοι για την ανακάλυψη παιδιών που απήχθηκαν ή παιδιών που έφυγαν από το σπίτι τους. Ανάμεσα σε πολλές έξυπνες ιδέες, μια λύση θεωρείται από τους τεχνοκράτες σαν η υπέρτατη-είναι η χρήση των εμφυτευμάτων. Είναι το πιο ασφαλές από όλα τα σχέδια που προτάθηκαν μέχρι σήμερα. Ένας από τους πρώτους που πρότειναν ένα τέτοιο σχήμα ήταν ένας χειρούργος πλαστικής στην Φλώριδα: "Μια μικροσκοπική συσκευή εντοπισμού εμφυτευμένη πίσω από το αυτί θα βοηθάει τους γονείς να εντοπίζουν το χαμένο τους παιδί, λέει ένας χειρούργος πλαστικής που δημιούργησε τη συσκευή που χρησιμοποιεί την ίδια τεχνολογία που οδήγησε στα κινητά τηλέφωνα. Η συσκευή, που εκπέμπει ηλεκτρονικά σήματα, θα μπορούσε επίσης να βοηθήσει τους αξιωματικούς της επιβολής του νόμου να βρουν κατάδικους που απελευθερώθηκαν προσωρινά με εγγύηση, η να βοηθήσουν στην ανεύρεση ατόμων με την ασθένεια Αλτσχάιμερ που περιπλανιούνται, είπε ο εφευρέτης , ο Dr. Daniel Mann. Η ιδιωτική βιομηχανία και οι κυβερνητικές υπηρεσίες έχουν εκφράσει ενδιαφέρον για τον μικροπομπό, που έχει διαστάσεις μικρότερες από μία ίντσα σε μέγεθος. Στο Mann έχει απονεμηθεί πατέντα ... για τη συσκευή, που θα μπορούσε να δουλέψει πάνω σ' ένα ηλεκτρονικό ενεργειακό σύστημα. Η συσκευή εκπέμπει ένα σήμα που μπορεί να παρακολουθείται από ένα σύστημα Cellular ή πιθανόν από ένα δορυφόρο. Η αντίδραση σε γενικές γραμμές ήταν θετική." Ενώ αυτό θα μπορούσε πιθανόν να εξυπηρετήσει σαν μια λύση σ' ένα από τα πιο επείγοντα κοινωνικά προβλήματα, αυτοί που το ανέπτυξαν παραδέχονται ότι "χωρίς αμφιβολία αυτή η συσκευή θα μπορούσε να είναι η υπέρτατη παραβίαση της ιδιωτικής ζωής επειδή αυτοί [οι αρχές] θα μπορούσαν να σε βρουν όποτε θέλουν." Διαφωνούν, ωστόσο, ότι αυτό το μειονέκτημα μπορεί να επισκιαστεί μπροστά στο μεγαλύτερο καλό-το καλό των παιδιών μας. Αυτό είναι ένα τόσο ισχυρό επιχείρημα που ανοίγει την πόρτα σε αυξημένη και διαδομένη χρήση αυτής της απαίσιας τεχνολογίας. Αυτό θα ήταν το ένα το κρατούμενο αν τα παιδιά που διέτρεχαν κίνδυνο ήταν η μόνη ομάδα που θα χρειαζόταν τέτοιες εμφυτεύσεις, όμως σήμερα πολλές φωνές σε μια μεγάλη ποικιλία πεδίων φωνάζουν για εμφυτεύσεις σε μεγάλα τμήματα του πληθυσμού. Μια στρατηγική των εμφυτεύσεων, για παράδειγμα, θα μπορούσε να κρατάει καλύτερα αρχεία για τα θύματα της ασθένειας του Αλτσχάϊμερ που συχνά χάνουν την αντίληψη του περιβάλλοντός τους και περιπλανούνται. Τραγικά, πολλοί απ' αυτούς πεθαίνουν πριν τους βρούνε. Υπολογίζεται ότι υπάρχουν πάνω από 75000 χρόνιοι περιπλανούμενοι στις Ηνωμένες Πολιτείες μόνο.\nΒελτιωμένη Ασφάλεια Φυλακών\nΟι υπερπληθείς φυλακές μαστίζουν την κοινωνία μας. Μια μοντέρνα λύση σ' αυτό το πρόβλημα είναι ένα πρόγραμμα που κρατάει μη βίαιους φυλακισμένους μέσα στο σπίτι τους, κάνοντας το σπίτι τους μια φυλακή. Αυτά τα προγράμματα ηλεκτρονικού λουριού λειτουργούν με την ίδια αρχή όπως το σύστημα που χρησιμοποιείται για να κρατάει τα παιδιά ασφαλή στο σπίτι. Φοράνε στο φυλακισμένο ένα ηλεκτρονικό βραχιόλι που δε βγαίνει, ενώ μια μονάδα βάσης τοποθετείται στο σπίτι. Αν ο φυλακισμένος (και το ηλεκτρονικό βραχιόλι) βγούνε έξω από τα προκαθορισμένα όρια, η συσκευή της βάσης καλεί την αστυνομία. Με τέτοια συστήματα που περιγράφονται σαν "ηλεκτρονικές φυλακές" ή "ηλεκτρονικά λουριά", πολλοί μη βίαιοι φυλακισμένοι τώρα εκτίουν τις ποινές τους στο σπίτι. Οι κινήσεις των φυλακισμένων παρακολουθούνται ηλεκτρονικά από τους παλμούς που εκπέμπονται από έναν πομπό στο βραχιόλι που ειδοποιεί την αστυνομία αν ο εγκληματίας ξεπεράσει τα προκαθορισμένα όρια. Ο αριθμός των φυλακισμένων που παρακολουθούνται από τέτοιες συσκευές αυξήθηκε από 95 μόνο το 1986 σε περίπου 65650 το 1993. Χρήσεις για τέτοιες συσκευές γίνονται αποδεκτές με ενθουσιασμό ως οι σχεδόν τέλειες λύσεις στις σχεδόν αδύνατες καταστάσεις. Επεκτείνοντας ένα τέτοιο σύστημα στο να διαβάζει εμφυτευμένους μικροεπεξεργαστές θα ήταν επίσης ένα μεγάλο πλεονέκτημα για τους αστυνομικούς σε περιπολία. Ζωτικές πληροφορίες για τον ύποπτο που συλλαμβάνουνε θα ήταν αμέσως προσιτές έτσι ώστε να παίρνουν τις αναγκαίες προφυλάξεις.\nΤα Τσιπ και ο Έλεγχος των Όπλων\nΔυνατότερες φωνές για τον έλεγχο των όπλων ακούγονται για το κυνήγι του οργανωμένου εγκλήματος. Σύμφωνα με μια αναφορά του USA Today. "Μια προσωπική έξυπνη κάρτα που ο κάθε πολίτης θα μετέφερε είναι μια αμφιλεγόμενη ιδέα που έχει το Υπουργείο Δικαιοσύνης για να κρατήσει τα όπλα μακριά από τα χέρια των κακοποιών." Το Υπουργείο Δικαιοσύνης επίσης προτείνει τα καταστήματα όπλων να εγκαταστήσουν ανιχνευτές δαχτυλικών αποτυπωμάτων υψηλής τεχνολογίας. Εμφυτεύματα, τα οποία θα περιέχουν κάθε δυνατό τύπο πληροφορίας για τον φορέα, ίσως προμηθεύσουν μια λύση στην αστυνομία στο να ελέγχουν ποιος επιτρέπεται να αγοράσει ένα όπλο. Με όλο το ιστορικό του ατόμου, συμπεριλαμβάνοντας και εγκληματικές καταγραφές, πάντα πάνω (η μέσα;) στο άτομο, οι έμποροι όπλων θα μπορούσαν αμέσως να πραγματοποιήσουν τους υποχρεωτικούς από την αστυνομία ελέγχους ασφάλειας.\nΚαλύτερη Πρόσβαση Σε Ιατρικά Αρχεία\nΤι θα συνέβαινε αν μετέφεραν επειγόντως το παιδί σου στο νοσοκομείο και εσύ δεν ήσουν εκεί να συμφωνήσεις με το τρόπο της θεραπείας; Όταν συμβαίνουν ατυχήματα ή ξαφνικές ασθένειες και το θύμα δεν μπορεί να επικοινωνήσει, δεν είναι πάντα εύκολο ή και δυνατόν να εντοπιστεί η ιατρική κάρτα. Μια εύκολα εντοπιζόμενη κάρτα θα μπορούσε να περιέχει ζωτικές πληροφορίες που χρειάζονται στο ιατρικό προσωπικό έκτατων αναγκών. Η κάρτα θα περιείχε πιθανόν ζωτικές πληροφορίες για αλλεργικές αντιδράσεις σε ορισμένα φάρμακα και ορισμένες καταστάσεις που θα μπορούσαν να αποκλείσουν ορισμένα είδη θεραπείας. Σε καταστάσεις όπου το κάθε δευτερόλεπτο μετράει, μια καλή περίπτωση έρχεται για τις εμφυτεύσεις. Οι τεχνικοί των εκτάκτων περιστάσεων δεν θα χρειαστεί να πρέπει να ψάξουν στο πορτοφόλι ή την τσάντα ή το αυτοκίνητο για την ιατρική κάρτα. Τα προβλήματα δε θα συσσωρευόντουσαν επειδή κάποιος άφησε την κάρτα στο σπίτι.\nΟι Δοκιμές Των Εμφυτευμάτων Στο Σκύλο Σου\nΤα επιτυχημένα πειράματα στα ζώα έχουν στείλει τα εμφυτεύματα μικροτσίπ στην κορυφή της λίστας των ηλεκτρονικών επαληθευτών ταυτότητας. Ας κοιτάξουμε πώς έχει χρησιμοποιηθεί επιτυχημένα η διαδικασία στα ζώα. Η Εκτελεστική Επιτροπή της Ευρωπαϊκής Κοινότητας έχει περάσει τη νομοθεσία που απαιτεί όλα τα ζώα που ανήκουν σε γεωργούς της Ευρωπαϊκής Κοινότητας να βάλουν μικροτσίπ. Η ταυτότητα των κατοικίδιων ζώων επίσης επαληθεύεται ηλεκτρονικά με εμφυτεύσεις, και τα πειραματόζωα στα εργαστήρια επίσης δεν αποτελούν εξαίρεση σ' αυτό.. Η Bio Medic Data Systems είναι αυτή που προμηθεύει αυτού του είδους την εξυπηρέτηση: "Κανείς δεν γνωρίζει καλύτερα την αναγνώριση ταυτότητας στα πειραματόζωα των εργαστηρίων από εμάς. Το μοναδικό μας Ηλεκτρονικό Σύστημα Ελέγχου Πειραματόζωων Εργαστηρίου (ELAMS) χρησιμοποιεί μια μικροσκοπική εμφύτευση πομποδέκτου και προηγμένη τεχνολογία μικροεπεξεργαστού. Μπορεί να συνδέσει οποιοδήποτε ζώο με οποιοδήποτε κατάλογο δεδομένων κομπιούτερ, επιτρέποντας σε κάποιον να εξατομικεύσει το πειραματόζωο του χρησιμοποιώντας τον αριθμό μελέτης του. Με απλά λόγια, αντικαθιστά τις περιπλοκές και τις ανακρίβειες της κάρτας του ποδιού, της ταμπέλας του αυτιού και του τατουάζ με μια αψέγαστη, γρήγορη και οικονομική μέθοδο θετικής εξακρίβωσης ταυτότητας." Στο Colorado Springs και δεκάδες άλλες πόλεις σ' όλη τη Βόρεια Αμερική, τα μικροτσίπ έχουν αντικαταστήσει τις κάρτες των σκύλων. Για 45 δολάρια η Humane Society (Χιουμέϊν Σοσάϊετυ) θα εμφυτεύσει το τσιπ υποδερμικά στη περιοχή του λαιμού του σκύλου σας. Αν συλληφθεί από τον μπόγια, ένας ανιχνευτής σχήματος ραβδιού θα χρησιμοποιηθεί για να διαβαστεί το τσιπ και να ανακαλυφθεί ο ιδιοκτήτης. Αυτή η τεχνολογία παρακολούθησης κατοικίδιων ζώων δεν είναι προαιρετική σε μερικά μέρη του κόσμου. Στην Ισπανία, ο Μεγάλος Αδερφός παρακολουθεί τα ζώα. "Τα σκυλιά και οι γάτες στις μεγαλύτερες πόλεις της Ισπανίας πρέπει τώρα να βάλουν εμφύτευμα μικροτσίπ για να διευκολύνουν τις αρχές στο να επαναφέρουν ζώα που έχουν χαθεί από τους ιδιοκτήτες τους και να ανακαλύψουν εκείνους που θα προτιμούσαν να εγκαταλείψουν τα ζώα τους από το να πληρώνουν μια νταντά για να τα φροντίζει." "Τέσσερις από τις 17 περιοχές της Ισπανίας τώρα απαιτούν από τους ιδιοκτήτες σκυλιών και γατιών να μαρκάρουν τα ζώα τους με τσιπ ή με τατουάζ-προφανώς οι μόνοι τέτοιου είδους νόμοι στην δυτική Ευρώπη και στη Βόρεια Αμερική." "Το όλο αντικείμενο δεν είναι να το κάνουμε σε πανεθνική κλίμακα , αλλά επίσης σε Πανευρωπαϊκή κλίμακα και κατόπιν σε παγκόσμια," είπε ο Δρ. William Hutchinson, ένας Σκοτσέζος κτηνίατρος που δουλεύει στη Μαδρίτη. Γινόμαστε μάρτυρες της ανάπτυξης ενός διεθνούς συστήματος που βασίζεται σε μικροτσίπ που είναι ικανό να παρακολουθεί κάθε ζώο πάνω στο πρόσωπο της γης. Λόγω της ίδιας του της φύσης, ένα σύστημα κατασκευασμένο για να παρακολουθεί όλα τα ζώα του κόσμου είναι ένα ντε φάκτο τεστ για ένα σύστημα που είναι ικανό να κάνει το ίδιο πράγμα και με τους ανθρώπους!\nΣτο Δεξί Χέρι ή στο Μέτωπο\nΑυτό είναι μια φοβερή απόδειξη της ακρίβειας του Λόγου του Θεού. Σχεδόν 2000 χρόνια από τότε που ειπώθηκε αυτή η προφητεία, γινόμαστε μάρτυρες της γέννησης μιας κοινωνίας χωρίς μετρητά και μιας συνεχώς εξαπλούμενης χρήσης των εμφυτευμάτων μικροτσίπ για να παρακολουθούνται τα ζώα σ' όλο τον κόσμο-ένας πιθανός πρόδρομος του παγκόσμιου συστήματος παρακολούθησης των ανθρώπων απ' τον Αντίχριστο. Μόνο ένα πράγμα είναι σίγουρο. Για πρώτη φορά στην ιστορία, υπάρχει η τεχνολογία που μπορεί να εκπληρώσει εύκολα αυτή την απίστευτη προφητεία.\nΑν Δεν Έχεις Πανικοβληθεί Ήδη, Είναι Επειδή Δεν Προσέχεις Αρκετά!\nΞέρουμε ότι αν χρησιμοποιούμε πλαστικές κάρτες όπως οι πιστωτικές κάρτες, θα λάβουμε ένα λογαριασμό στο τέλος του μήνα που θα μας λέει πόσο χρωστάμε στην εταιρεία της κάρτας. Όμως υπάρχει κάτι περισσότερο από αυτό. Για να επαληθεύσουμε τα έξοδά μας, ο λογαριασμός έχει έναν κατάλογο για κάθε αγορά που έχουμε κάνει και σε ποιο μέρος την έχουμε κάνει. Περισσότερα από την μυστική αγορά νέων μπαστουνιών του γκολφ από το σύζυγο έχουν ανακαλυφτεί χάρη σ' αυτήν την τεχνολογία. Ακόμη και σήμερα, αν χρησιμοποιούσαμε την κάρτα μας για κάθε αγορά που κάναμε σ' ένα μήνα, η εταιρεία της κάρτας θα μπορούσε να δώσει μια καταγραφή σχεδόν για το που πήγαμε και πότε ήμασταν εκεί. Σε μια κοινωνία χωρίς μετρητά όπου δε θα είχες καμία εκλογή παρά να κάνεις τις δουλειές σου ηλεκτρονικά, τέτοιες δυνατότητες εντοπισμού θα αυξανόντουσαν δραματικά. Τώρα προσθέστε σ' αυτό μερικά από τα θέματα που συζητήσαμε σε άλλα μέρη αυτού του βιβλίου και σκεφτείτε τι θα μπορούσε να σημαίνει αυτό σε κάτι όπως τα διεθνή ταξίδια. Καθώς η παγκόσμια κοινότητα έχει ανοίξει, τα επιχειρηματικά ταξίδια ανάμεσα στις χώρες έχουν αυξηθεί κατά πολύ. Πουθενά δεν είναι αυτό πιο αληθινό απ' ότι μέσα στην Ευρωπαϊκή Κοινότητα. Για να επιταχύνουν τις διαδικασίες, έχουν αναπτυχθεί αυτόματα περιστρεφόμενες πόρτες στα τελωνεία. Ο πολυάσχολος ταξιδιώτης χρειάζεται μόνο να βάλει την έξυπνη κάρτα του μέσα στη μηχανή και να αφήσει την ηλεκτρονική συσκευή να κάνει ένα γρήγορο ανάγνωσμα του δαχτυλικού του αποτυπώματος για να εξακριβώσει την προσωπική του ταυτότητα. Αστραπιαία έχει τελειώσει με το τελωνείο και έχει συμπληρώσει ακόμα μια γραμμή των δραστηριοτήτων του για τους αρχειοθέτες των βάσεων δεδομένων. Σε μια ηλεκτρονική κοινωνία , κάθε είδους πληροφορία συλλαμβάνεται και αποθηκεύεται μέσα σε γιγαντιαίους πίνακες δεδομένων. Ενώ οι αγορές με μετρητά είναι σχεδόν αδύνατον να παρακολουθηθούν, οι ηλεκτρονικές αγορές καταγράφονται για πάντα. Το δυναμικό για κατάχρηση είναι τρομακτικό. Κάθε αγορά με πιστωτική κάρτα ρίχνει μια σκιά. Και το ίδιο κάνει και κάθε είσοδος σε τόπο εργασίας ή σε κατάστημα, που νοιάζεται για την ασφάλεια, αίτηση για ιατρική ασφάλιση, τηλεφώνημα σε μια υπηρεσία σεξ, επιλογή μιας ταινίας ενός σινεμά ή μιας μετακίνησης ενός φορητού τηλεφώνου. Αυτό ονομάζεται σκιά δεδομένων, και μεγαλώνει πιο πολύ καθώς οι βάσεις δεδομένων των κομπιούτερ καταγράφουν όλο και περισσότερες από τις καθημερινές μας δραστηριότητες. Η εικόνα αποκαλύπτει ποιοι είμαστε, που πάμε, ποιόν ξέρουμε, τι κάνουμε και πότε-σαν κάποιο είδος ηλεκτρονικού δεύτερου εαυτού που απαιτεί από εμάς να έχουμε πίστωση, να παίρνουμε οφέλη από την κοινωνική πρόνοια, να ψηφίζουμε, να πιάνουμε δουλειά ή να περνάμε σύνορα χωρίς προβλήματα. Το παγκόσμιο χωριό μεγαλώνει γρήγορα και παίρνει τη μορφή μιας πόλης που παρακολουθείται. Παρά τους απίστευτους κινδύνους, η κοινωνία έχει πέσει μέσα σε μια "τεχνολογική κατάσταση ύπνωσης," σύμφωνα με τον Bruce Phillips Επιτρόπου της Καναδικής Ιδιωτικότητας, ο οποίος ανακοίνωσε σε μια από τις τελευταίες αναφορές του ότι οι πληροφορίες- οποιεσδήποτε πληροφορίες- είναι προς πώληση στην υψηλότερη προτεινόμενη τιμή δημοπρασίας! Σε μια διάσκεψη του "Αυτήν την Εβδομάδα μέσα στην Προφητεία της Βίβλου", ένας συμβολαιογράφος μας έδωσε ένα αντίγραφο του εθνικού περιοδικού του επαγγέλματος του, Το Εθνικό Ληξιαρχείο. Αυτό το περιοδικό δήλωνε ότι δεν υπάρχει φόβος πια για το πού πηγαίνουμε: "Επιχειρήματα που υψώνουν την κραυγή της 'παραβίασης της ιδιωτικότητας' είναι πεπαλαιωμένα και σχεδόν χρονολογούν τους πιο φωνακλάδες υποστηριχτές τους ότι είναι προσκολλημένοι στον προηγούμενο αιώνα." Παρά την έλλειψη ενδιαφέροντος, η προειδοποίηση της Βίβλου είναι πολύ σαφής. Δεν πρέπει να ξεχάσουμε ότι η προφητεία σχετικά με το χάραγμα του θηρίου αρχίζει με τα λόγια, "Και κάνει όλους ... " Αν πρόκειται να κάνεις οποιονδήποτε να κάνει κάτι, πρέπει να υπάρχει κάποιος εξαναγκασμός στην εφαρμογή του. Αυτό είναι που προσπαθεί να μας πει η Βίβλος για το σύστημα του Αντίχριστου. Ενώ θα είναι επιθυμητό στον περισσότερο κόσμο, εκείνοι που δε θα υποκύψουν θα αποκλεισθούν συστηματικά σχεδόν από κάθε δραστηριότητα. Στην κυριολεξία δεν θα υπάρχει τρόπος να κάνεις οτιδήποτε έξω από το κοινωνικό σύστημα. Λοιπόν πόσο κοντά είμαστε; Ας απαντήσουμε σ' αυτό με το να περιγράψουμε μερικές από τις τελευταίες τεχνολογικές εξελίξεις των ημερών μας. Κι έπειτα κρίνε από μόνος σου. Καθώς εικονογραφούμε μερικά από αυτά τα συστήματα, παρατηρείστε τις καλές και ελκυστικές αιτίες που δίνονται για την εισαγωγή τους. Σχεδόν σε κάνει να ξεχάσεις πως η τιμή αυτών των τρομακτικών καινοτομιών είναι η ίδια σου η ελευθερία.\nΗ Ηλεκτρονική Παρακολούθηση Προωθείται Από Τους Διώκτες Του Εγκλήματος.\nΟι κλοπές αυτοκινήτων έχει αυξηθεί περίπου κατά 15 τοις εκατό τα τελευταία δέκα χρόνια και είναι τώρα μια επιχείρηση ογδόντα εκατομμυρίων δολαρίων. Η αστυνομία λέει ότι το 80 τοις εκατό των αυτοκινήτων κλέβονται από επαγγελματίες κλέφτες αυτοκινήτων, όχι από νέους που κλέβουν για να κάνουν μια βόλτα για πλάκα ή από πρωτάρηδες. Τα συστήματα εντοπισμού που είναι ήδη διαθέσιμα χρησιμοποιούνται από τα αστυνομικά τμήματα σαν ένα πραγματικό όπλο στη μάχη ενάντια στους κλέφτες αυτοκινήτων. Τουλάχιστον δύο εταιρείες, η Teletrak και η LoJack, παράγουν αυτή τη στιγμή αυτά τα αντικλεπτικά μηχανήματα. Στοιχίζουν από 500 μέχρι και 900 δολάρια μαζί με την εγκατάσταση, όμως η αστυνομία, οι ασφαλιστές, και οι ιδιοκτήτες των αυτοκινήτων λένε ότι το αξίζουν. Και οι δύο εταιρείες λένε ότι ανακαλύπτουν περίπου το 95 τοις εκατό των κλεμμένων αυτοκινήτων που είναι εφοδιασμένα με αυτά τα συστήματα. Και να πώς δουλεύουν αυτά τα συστήματα εντοπισμού: Ένας πομπός περίπου στο μέγεθος μια βιντεοκασέτας ή ενός σφουγγαριού για μαυροπίνακα είναι κρυμμένος μέσα στο αυτοκίνητο. Στο σύστημα Teletrak, όταν ένας κλέφτης ξεκινάει το αυτοκίνητο χωρίς να απασφαλίσει το σύστημα, η συσκευή αρχίζει να εκπέμπει ένα σήμα που εντοπίζεται πάνω σ' έναν ηλεκτρονικό χάρτη. Το σύστημα Lojack, από την άλλη πρέπει να ενεργοποιηθεί από τον ιδιοκτήτη μόλις αυτός αντιληφθεί ότι το αυτοκίνητό του έχει κλαπεί. Και στις δύο τις περιπτώσεις, η αστυνομία μπορεί να παρακολουθήσει ηλεκτρονικά το κλεμμένο αμάξι. Ο Arno Froese από τις Μεσονύχτιες Τηλεφωνικές Υπηρεσίες τονίζει την ξεκάθαρη διασύνδεση αυτών των τεστ με τα γεγονότα του καιρού του τέλους. "Στην διάρκεια του 1991, πάνω από 270000 αυτοκίνητα εκλάπησαν στη Γαλλία μόνο. Οποιαδήποτε συσκευή αποθαρρύνει την κλοπή ποιος μπορεί να μην την αποδεχτεί. Βέβαια, το αποτέλεσμα θα είναι καλό μέχρι ο κλέφτης να βρει το τσιπ του κομπιούτερ και να το απομακρύνει. Ωστόσο, οι εφευρέτες δε θα σταματήσουν μέχρι να δημιουργήσουν την ανεντόπιστη συσκευή που δεν μπορεί να απομακρυνθεί. Κι έτσι, οι σκέψεις μας οδηγούνται στον καιρό που και ο άνθρωπος επίσης θα βρεθεί υπό τον έλεγχο του ηλεκτρονικού θηρίου που θα οδηγήσει στην εκπλήρωση της Αποκάλυψης 13:17 '...ώστε κανείς να μην μπορεί να αγοράζει ή να πουλάει, εκτός από αυτόν που έχει το χάραγμα, ή το όνομα του θηρίου, ή τον αριθμό του ονόματός του.'"\nΤα Τσιπ Εν Λειτουργία.\nΠοιες είναι μερικές άλλες χρήσεις που προωθούνται γι' αυτές τις συσκευές εντοπισμού; Στην Αγγλία, μια εταιρία έχει κατασκευάσει μια καρτέλα τσιπ ταυτοποίησης που την καρφιτσώνεις επάνω σου και διευκολύνει τον εντοπισμό υπαλλήλων που πρέπει να μετακινούνται από το ένα μέρος στο άλλο σε μεγάλα συγκροτήματα γραφείων. Δοκιμάζεται επίσης σε νοσοκομεία για να κρατάει σε συνεχή επικοινωνία τους ασθενείς με τους γιατρούς. Ο συγγραφέας Leonad Sloane των Νιου Γιόρκ Τάιμς μας δίνει αυτό το δυσοίωνο στοιχείο σε ένα άρθρο του που αφορά την ευφυή κάρτα: "Ακόμα ένα εργαλείο που 'τους' επιτρέπει να 'μας' ελέγχουν- για το πού βρισκόμαστε και με ποιον είμαστε - είναι καθ' οδόν. Είναι η ενεργή κάρτα, ένα μικρό μικρο-κομπιούτερ-καρφίτσα περίπου στο μέγεθος μιας ταυτότητας-κάρτας ενός υπαλλήλου, που εκπέμπει σήματα σ' ένα κεντρικό σύστημα. Όσο φοράς την κάρτα, το σύστημα μπορεί να εντοπίσει τις κινήσεις σου μέσα σ' ένα κτίριο γραφείων ή ακόμη και σε μια ευρύτερη περιοχή." Βέβαια, σήμερα οι τεχνολογικές εξελίξεις κάνουν τον εντοπισμό των ανθρώπων μέσα σ' ένα νοσοκομείο να φαίνονται ασήμαντες. Για παράδειγμα, ο κόσμος έμαθε για το Σύστημα Παγκόσμιου Προσδιορισμού (Global Positioning System) κατά τη διάρκεια της εικοσιτετράωρης κάλυψης από την τηλεόραση του Πολέμου του Περσικού Κόλπου το 1991. Οι στρατιώτες κουβαλούσαν μικρές συσκευές χειρός με κομπιούτερ των οποίων η ακριβής τοποθεσία παρακολουθείτο από δορυφόρους ψηλά πάνω από την έρημο. Οι δορυφόροι σ' αυτό το δίκτυο υψηλής τεχνολογίας καταστούσαν ικανές τις δυνάμεις των Η.Π.Α. να βρίσκουν το σωστό δρόμο μέσα και γύρω από μη χαρτογραφημένες σωρούς άμμου για να φτάσουν στο προκαθορισμένο προορισμό τους. Το περιοδικό Economist συζήτησε την επιτυχία αυτού του συστήματος: "Έχοντας δει την επιτυχία του, οι Αμερικάνικες δυνάμεις [γρήγορα εφοδίασαν] το κάθε τι, από πολεμικά πλοία μέχρι και πυραύλους Κρουζ, με το σύστημα GPS. Η τεχνολογία μπορεί να έχει τόσες πολλές εφαρμογές σε καιρό ειρήνης όσες και στον πόλεμο - η και περισσότερες ακόμα."\nΜερικές Φορές Νομίζω ότι το Αυτοκίνητο Γνωρίζει το Δρόμο του Προς το Γήπεδο του Γκολφ.\nΠολλά από αυτά που έχουμε περιγράψει μέχρι τώρα δεν επηρεάζουν άμεσα το μέσο άντρα ή τη μέση γυναίκα. Έτσι γιατί θα πρέπει κάποιος να ανησυχήσει; Εδώ είναι το γιατί: Είναι αναπόφευκτο ένα μεγάλο μέρος του πληθυσμού σύντομα να έχει ανάμιξη με ένα από αυτά τα συστήματα. Ίσως το πιο ελκυστικό - και το πιο πιθανό που να πραγματοποιηθεί σύντομα σε μια παγκόσμιας κλίμακας εφαρμογή - είναι τα συστήματα "έξυπνου" ταξιδιού. Οι ταξιδιώτες δε χρειάζεται να πρέπει να θυμούνται οδηγίες ή να τις μουτζουρογράφουν πάνω σε κομμένα κομματάκια χαρτιού. Οι οικογενειακές έριδες που χαλάνε πολλές διακοπές (επειδή ο μπαμπάς δε θα ζητήσει οδηγίες όταν χαθεί) θα είναι ένα πράγμα του παρελθόντος όταν τα αυτοκίνητα εφοδιαστούν με το νέο σύστημα καθοδήγησης Trav-Tek. Αυτό είναι άλλο ένα πειραματικό σύστημα, όμως μπορεί να γίνει παγκόσμια προσιτό σε λίγα μόνο χρόνια. Τα "έξυπνα" αυτοκίνητα είναι εφοδιασμένα με ένα μικρο-κομπιούτερ και με μια έγχρωμη βίντεο-οθόνη η οποία προβάλλει χάρτες καθοδήγησης και πληροφορίες για τις περιοχές ενδιαφέροντος, ξενοδοχεία, εστιατόρια, και ιδιαίτερα γεγονότα. Μια δημοσιογράφος περιέγραψε την εμπειρία της με ένα τέτοιο αυτοκίνητο: "Θα μπορούσε να ήταν μια σκηνή από τα κινούμενα σχέδια Jetsons (Τζέτσονς). Μόλις οι επιβάτες ανέβηκαν στο αυτοκίνητο τύπου Οldsmobile Toronado ο προορισμός τους πληκτρολογήθηκε στο κομπιούτερ του οχήματος. Ο οδηγός άρχισε να οδηγά το αυτοκίνητο απομακρυνόμενος από το πεζοδρόμιο. Λίγο πιο κάτω στο δρόμο, το κομπιούτερ του αυτοκινήτου του ανακοίνωσε, 'Κάνε μια στροφή αριστερά προς την οδό Landerson.' Όσο ο οδηγός ακολουθούσε τις οδηγίες του αυτοκινήτου, δεν υπήρχε τρόπος να χαθεί.. Το κομπιούτερ του αυτοκινήτου είχε σχεδιάσει τη διαδρομή." Όσο ενδιαφέρον κι αν είναι, είναι μόνο η αρχή. Συστήματα αναπτύσσονται για να βελτιώσουν τη ροή της κυκλοφορίας στις μητροπολιτικές περιοχές και να εισπράττουν τέλη από τους οδηγούς χωρίς να τους επιβραδύνουν (πολύ λιγότερο να τους σταματούν) στα μποτιλιαρισμένα διόδια. Συστήματα ανιχνευτών ήδη υπάρχουν που μπορούν να διαβάσουν πληροφορίες από ένα μικροτσίπ καθώς περνά μέσα από μια ακτίνα ανάγνωσης με εκατό μίλια την ώρα. Καθώς ένα όχημα που είναι εφοδιασμένο με το τσιπ περνάει από το σημείο συλλογής διοδίων, ο ανιχνευτής διαβάζει το τσιπ και αυτόματα αφαιρεί τα τέλη από το λογαριασμό του ιδιοκτήτη. Ένα τέτοιο σύστημα δε θα επιτάχυνε μόνο τη συλλογή των τελών, αλλά θα ελάττωνε επίσης το κόστος και τη μόλυνση, θα αύξανε την προσωπική ασφάλεια (με το να ελαττώσει κατά πολύ το σταμάτημα στους δρόμους ταχείας κυκλοφορίας στα διόδια, ελαττώνοντας έτσι τον κίνδυνο καθώς οι οδηγοί θα ψάχνουν άτσαλα για ψιλά), και θα βελτίωνε την αποτελεσματικότητα στα σημεία πληρωμής.\nΓλυκέ μου, Σου Είπα Ότι Οδηγούσες Πολύ Γρήγορα την Προηγούμενη Εβδομάδα\nΆλλο ένα παρόμοιο πλεονέκτημα, τα συστήματα μπορούν να αυξήσουν τα έσοδα με άλλον ένα τρόπο. Οι ανιχνευτές μπορούν να καταγράψουν την ταχύτητα ενός αυτοκινήτου, να ενεργοποιήσουν μια διαδικασία έκδοσης κλήσης, και να εισπράξουν τροχαία πρόστιμα . Ήδη υπάρχουν πολλές τοποθεσίες δοκιμών σ' όλη τη Βόρεια Αμερική όπου θα μπορούσες απλά να λάβεις μια τροχαία κλήση ταχυδρομικά. Πολλές Ευρωπαϊκές χώρες το έχουν εφαρμόσει ήδη. Υπάρχουν επίσης αναρίθμητες δοκιμές που γίνονται όπου το μικροτσίπ στην έξυπνη κάρτα σου μπορεί να διαβαστεί από το σύστημα καθώς προσπερνάς, χωρίς να χρειαστεί να βγάλεις την κάρτα από το πορτοφόλι σου. Το σύστημα απλώς ελέγχει την κάρτα σου με μια ραδιο-συχνότητα, επιβεβαιώνει ότι πράγματι υποτίθεται να περάσεις από τούς φρουρούς, καταγράφει την είσοδό σου, και προχωράει στο επόμενο άτομο. Ούτε που θα ξέρεις τι συνέβη. Στον κόσμο των εμφυτεύμάτων του μέλλοντος, δε θα χρειαζόσουν ένα μικροτσίπ πάνω στο παμπρίζ. Το προσωπικό σου μικροτσίπ θα μπορούσε εύκολα να ενεργοποιηθεί καθώς περνάς από τα διόδια. Δε θα χρειάζεσαι επιπρόσθετες συσκευές στο όχημα για να ενεργοποιηθεί το σύστημα. Η ουσία είναι ότι όσο καλά κι αν είναι τα συστήματα αυτά για να επιταχύνουν την κυκλοφορία και τον αυτοματισμό της είσπραξης των τελών, εντούτοις έχουν μια σίγουρη παρενέργεια. Η κυβέρνηση θα έχει την ικανότητα να ξέρει ακριβώς που είσαι κάθε χρονική στιγμή. Δεν υπάρχει σχεδόν καμιά αμφιβολία ότι ένα τέτοιο σύστημα στα χέρια ενός ολοκληρωτικού καθεστώτος, δε θα παρουσιάσει μια τεράστια δυνατότητα για έλεγχο. Από την οπτική γωνία των προφητειών, αναμφίβολα παρακολουθούμε τους μηχανισμούς του Αντίχριστου συστήματος να παίρνουν τη θέση τους.\nΠΙΣΩ ΚΕΦΑΛΑΙΟ 1 ΣΥΝΕΧΕΙΑ ΚΕΦΑΛΑΙΟ 3


Πύλη Ιάσωνος και Ρέας - Σεπτέμβριος 2021\nΦιλοσοφική θεολογία και πρακτικός βίος Ποιος ήταν ο Ξενοφάνης; Ήταν ένας ποιητής-φιλόσοφος, ενταγμένος για την ιστορία της φιλοσοφίας στον κύκλο των Προσωκρατικών στοχαστών και δημιουργός ενός πλούσιου σε ιδέες έργου. Σύμφωνα με τον Jeager είναι «ο θαρραλέος πρωταθλητής της αλήθειας», με το νόημα του\nΟι αρχαίοι Έλληνες αστρονόμοι μέτρησαν τον χρόνο για πρώτη φορά χρησιμοποιώντας τον γνώμονα και την κλεψύδρα. Ο γνώμονας τους ήταν γνωστός από τους Χαλδαίους αστρονόμους και έτσι κατασκεύασαν τελειοποιημένους γνώμονες με τη βοήθεια των μαθηματικών τους γνώσεων. Ο γνώμονας ήταν\n‘Άλλοι πίνουν μαζί κρασί, άλλοι παίζουν μαζί κύβους, μαζί γυμνάζονται, άλλοι κυνηγούν με τους φίλους τους και άλλοι φιλοσοφούν μαζί τους. Για να μιλήσουμε σύντομα, κάθε τι που αγαπούμε στη ζωή θέλουμε να το πραγματοποιούμε μαζί με τους φίλους μας,


ΑΕΛ: «Καμπανάκι» ενόψει Απόλλωνα | Goal News Cy\nGOALΑΕΛ: «Καμπανάκι» ενόψει Απόλλωνα\nΑΕΛ: «Καμπανάκι» ενόψει Απόλλωνα\nΠροφανώς και δεν χαλάστηκαν στην ΑΕΛ ή τα έβαψαν μαύρα, επειδή έφυγαν από το «Αντώνης Παπαδόπουλος» με τον βαθμό της ισοπαλίας. Μπορεί να εκθρονίστηκαν από την πρώτη θέση, να υπολείπονται δύο βαθμούς από τον πρωτοπόρο και έναν από τη δεύτερη ομάδα, ωστόσο υπάρχει μπόλικος δρόμος έως το φινάλε και τίποτα δεν μπορεί να κριθεί μέσω ενός ή δύο αποτελεσμάτων. Ούτε στο ντέρμπι της Δευτέρας με αντίπαλο τον Απόλλωνα όσο σημαντικό κι αν είναι.\nΆλλο τόσο αλήθεια είναι όμως ότι οι γαλαζοκίτρινοι της Λεμεσού δεν έθελξαν προχθές με την εμφάνισή τους. Παρουσίασαν έκδηλη αδυναμία αναχαίτισης του αντιπάλου στο αριστερό άκρο της άμυνας, «δέχθηκαν» αρκετές επιθέσεις από τη δεξιά πλευρά ανάπτυξης της Ανόρθωσης, την ίδια ώρα που δεν βγήκαν οι σχεδιασμένοι αυτοματισμοί στο δεύτερο μισό του χώρου δράσης. Οι εσωτερικές και εξωτερικές αλλαγές του Ντούσαν Κέρκεζ ωστόσο, έδωσαν μία πνοή στο σύνολο και εάν στην ξεκάθαρη φάση του Μαέ, η μπάλα κατέληγε στο πλεκτό (77΄), πιθανόν να υλοποιείτο ο στόχος της απόδρασης από τη Λάρνακα με τους τρεις βαθμούς.\n«Αν δεν μπορείς να κερδίσεις καλύτερα να μη χάσεις», είπε ο Βόσνιος προπονητής μετά το τέλος του αγώνα, ο οποίος χαρακτήρισε δίκαιο το αποτέλεσμα. Εννοείται ότι τα είπε και θα τα ξαναπεί με τους ποδοσφαιριστές του, θα τους επισημάνει τα λάθη που κατέγραψε και όχι μόνο, δίνοντας παραλλήλως το σύνθημα της σκληρής δουλειάς ενόψει του αγώνα με τον συμπολίτη Απόλλωνα. Από τη στιγμή που η ΑΕΛ κυνηγά την κατάκτηση του πρωταθλήματος είναι υποχρεωμένη σε τέτοια υφής παιχνίδια να τα «χτυπά», φτάνοντας εν τέλει στο ζητούμενο αφού έχουν πλέον διπλή σημασία. Συν τοις άλλοις, ακόμα δεν έχει κερδίσει ντέρμπι εκτός Τσιρείου, παίρνοντας μόνο ένα βαθμό κόντρα σε Ανόρθωση, Ομόνοια, ΑΠΟΕΛ και ΑΕΚ. Ο γενικός απολογισμός εκτός έδρας είναι τέσσερις νίκες, τρεις ισοπαλίες και πέντε ήττες, στοιχείο που στέλνει εδώ και καιρό μηνύματα. Η ομάδα θα χρειαστεί εκ των πραγμάτων, να προσθέσει στο σακούλι και εκτός έδρας επιτυχίες στη δεύτερη φάση του μαραθωνίου, οπότε εκεί θα φανεί κατά πόσον μπορεί να διεκδικήσει επί ίσοι όροις τον τίτλο.\nΟ Ντούσαν Κέρκεζ είναι υποχρεωμένος να περιμένει ακόμα λίγο για να διαπιστώσει εάν θα είναι διαθέσιμοι οι Αβραάμ, Παπαφώτης και Πσισιέ, την ίδια που δεν υπολογίζει στον Ριέρα. Ούτε στο επικείμενο ντέρμπι με τον Απόλλωνα, ούτε στο τελευταίο παιχνίδι της πρώτης φάσης του μαραθωνίου με αντίπαλο τον Εθνικό στο Δασάκι (21/2) λόγω καρτών.


ΣΗΜΑΝΤΙΚΑ NEA: ΣΟΚ και στο ΑΓΡΙΝΙΟ !!! Για χρέος 1319 ευρώ η Εφορία κατέσχεσε την (μοναδική) κατοικία ΑΝΕΡΓΟΥ!!!\nΣΟΚ και στο ΑΓΡΙΝΙΟ !!! Για χρέος 1319 ευρώ η Εφορία κατέσχεσε την (μοναδική) κατοικία ΑΝΕΡΓΟΥ!!!\nΟΥΤΕ ΙΕΡΟ ΟΥΤΕ ΟΣΙΟ!!! 10 ΜΕΡΕΣ ΑΠΟ ΤΑ ΧΡΙΣΤΟΥΓΕΝΝΑ, ΞΕΣΠΙΤΩΝΟΥΝ ΚΟΣΜΟ!!!!\nΣημειωτέον, ότι πήραν «φωτιά» οι υπολογιστές στην ΑΑΔΕ, εντοπίζοντας και εν συνεχεία κατακεραυνώνοντας με μέτρα αναγκαστικής εκτέλεσης όσους χρωστάνε στην εφορία.\nΣυνολικά, οι οφειλέτες με ληξιπρόθεσμα χρέη ήταν στα τέλη Οκτώβρη 4.170.753, εκ των οποίων 1.718.371 είναι έκθετοι σε αναγκαστικά μέτρα είσπραξης.


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: ΡΟΥΚΟΥΜΟΥΚΟΥ 3221 (24/5/19)\n1) ΜΟΥ ΠΕΡΑΣΑΝ ΑΠΟ ΤΟ ΜΥΑΛΟ (24/5/2019)\n2) ΠΩΣ ΘΑ ΗΘΕΛΑ ΤΟΥΣ ΑΥΡΙΑΝΟΥΣ ΜΟΥ «ΑΡΧΟΝΤΕΣ»\n3) Το σκεπτικό του βουλεύματος του Αρείου Πάγου για την άδεια του Δημήτρη Κουφοντίνα\n4) Ο… «ελλογιμότατος» πρωθυπουργός της Ελλάδας!\n5) Αρωγή Θεσσαλονίκης : "Ο κόσμος μέσα από τα μάτια των παιδιών"\n6) Ένα αλλιώτικο καραβάνι έχει σταθμεύσει στην Θεσσαλονίκη!\n7) Οι νέες ταινίες που θα βρεις στις μεγάλες οθόνες της Θεσσαλονίκης (23-29/5)\n8) ΚΑΡΑΓΙΩΡΓΟΣ ΑΝΤΩΝΙΟΣ: Υποψήφιος Δημοτικός Σύμβουλος Κασσάνδρας Χακιδικής\n9) ΔΕΡΜΕΝΤΖΟΠΟΥΛΟΥ ΜΕΛΙΝΑ: Υποψήφια Σύμβουλος Π.Ε. Θεσσαλονικης Περ. Κεντρ. Μακεδονίας\n10) ΜΑΚΕΔΟΝΙΚΕΣ ΙΣΤΟΡΙΕΣ ( 269 ): ΧΕΙΡΟΥΡΓΟΙ.\n11) Ἡ Μνήμη\n12) Η Έλβα επιστρέφει το κόστος διαμονής εάν βρέξει!\n13) Τραίνο περνά μέσα από γήπεδο ποδοσφαίρου!\n14) «ΜΑΚΕΔΟΝΙΚΟΝ ΗΜΕΡΟΛΟΓΙΟΝ 1955»: «Η ΜΕΓΑΛΗ ΖΩΓΡΑΦΟΣ ΜΑΣ: ΘΑΛΕΙΑ ΦΛΩΡΑ - ΚΑΡΑΒΙΑ»\n15) Οριστικό κλείσιμο των ναυπηγείων Σκαραμαγκά επιβάλλει η Ευρωπαϊκή Ένωση !\n16) ΤΟ ΓΕΛΙΟ ΜΑΚΡΑΙΝΕΙ ΤΗ ΖΩΗ! ( ΜΟΝΟ ΤΗ ΖΩΗ… ) (3)\n17) ΕΤΕΡΟΧΡΟΝΙΣΜΕΝΗ ΕΠΙΚΑΙΡΟΤΗΤΑ ( 24 ΜΑ’Ι’ΟΥ )


Καράτε - Η Ελλάδα κατέκτησε 13 μετάλλια στο Karate 1- Youth Cup - Other Sports News\nΚαράτε – Η Ελλάδα κατέκτησε 13 μετάλλια στο Karate 1- Youth Cup\nΕντυπωσιακή, για ακόμη μία χρονιά, ήταν η συγκομιδή των Ελλήνων και Ελληνίδων πρωταθλητριών μας στο καράτε στη πολύ σημαντική διοργάνωση Karate1-Youth Cup, η οποία φιλοξενήθηκε στο κλειστό γυμναστήριο Ε.Α.Κ. υπό την αιγίδα της Ελληνικής Ομοσπονδίας Καράτε (ΕΛ.Ο.Κ.)\nΟι διακρίσεις για τη χώρα μας ήταν πολλές, καθώς συγκέντρωσε 13 μετάλλια από τα οποία τα έξι ήταν ασημένια και τα επτά χάλκινα καταλαμβάνοντας την όγδοη θέση στον πίνακα μεταλλίων. Την πρώτη πήρε η δυνατή ομάδα της Αιγύπτου που πήρε συνολικά 19 μετάλλια 13 εξ’ αυτών χρυσά.\nΣτη διοργάνωση έλαβαν μέρος 211 αθλητές από 29 χώρες, ενώ διεξήχθησαν συνολικά 29 διαφορετικές κατηγορίες.\nΜεγάλη προσπάθεια κατέλαβε η Τζωρτζίνα Ξένου, η οποία αγωνίστηκε στον πρώτο γύρο απέναντι στην Ιταλίδα Terryana D’ Onofrio. Η Ελληνίδα πρωταθλήτρια δεν κατάφερε να ξεπεράσει το εμπόδιο της Ιταλίδας χάνοντας με 4-1 στα σημεία και παράλληλα έμεινε εκτός συνέχειας.\nΤο χρυσό μετάλλιο στην κατηγορία κατέκτησε η Αιγύπτια Hagar Ibrahim η οποία επικράτησε στον τελικό της Ρωσίδας Anastasia Rumiantceva με 4-1 στα σημεία, ενώ το χάλκινο μετάλλιο πήγε στις Jutta Rath (Αυστρία) και Terryana D’ Onofrio (Ιταλία).\nΤο πρώτο μετάλλιο για τη χώρα μας ήρθε στη συγκεκριμένη κατηγορία με τον Αλέξανδρο Πολύχρονο να ανεβαίνει στην τρίτη θέση του βάθρου. Ο Πολύχρονος, νίκησε στον πρώτο γύρο τον εξαιρετικό Σταύρο Χασάπη σε μία συναρπαστική αναμέτρηση με 3-2, ενώ στη συνέχεια αντιμετώπισε το Ρώσο Nikita Pavlov από τον οποίο έχασε με το ίδιο σκορ (3-2).\nΣτα repechage επικράτησε του Τσέχου Denis Wojtyla με 4-1, ενώ στον τελικό βρήκε μπροστά του ακόμα έναν Έλληνα αθλητή τον Μάρκο Παπαδοπετράκη τον οποίο και κέρδισε με 5-0 για να κατακτήσει το χάλκινο μετάλλιο.\nΟ Παπαδοπετράκης νωρίτερα είχε κάνει μία εξαιρετική πορεία επικρατώντας τόσο του Hom-Cham Cho (Χονγκ –Κονγκ) με 4-1, ενώ στον δεύτερο γύρο είχε νικήσει τον Marco Tofani (Σαν Μαρίνο) με 5-0. Στα ημιτελικά αντιμετώπισε κι αυτός τον Pavlolv από τον οποίο έχασε με 4-1.\nΝικητής ήταν ο Αιγύπτιος Mahmoud Hanafi που κέρδισε Pavlov με 4-1 ανεβαίνοντας στο ψηλότερο σκαλί του βάθρου.\nΣτη συγκεκριμένη κατηγορία έλαβαν μέρος μόλις τέσσερις αθλήτριες όπου και μοιράστηκαν τα ισάριθμα μετάλλια. Στην κορυφή του βάθρου ανέβηκε η Αιγύπτια Amal Khalifa, καθώς κέρδισε στον τελικό την Aytaj Aliyeva με 5-0. Χάλκινο μετάλλιο για την Silvia Vangelova (Βουλγαρία) και την Kristina Jovanovic από την Αυστρία.\nΑκόμα μία κατηγορία που είχε μόλις τέσσερις συμμετοχές. Και σε αυτήν το χρυσό μετάλλιο πήγε στη Αίγυπτο με την Fatma Ahmed να επικρατεί στον τελικό της Tanseem Cozyn (Ν. Αφρική) με 6-0. Στο βάθρο βρέθηκαν επίσης η Kristina Perrin (Αυστραλία), αλλά και η Johanna Ruprecht (Δανία).\nJunior Kumite Female 69+kg\nΣτην κατηγορία αυτή συμμετείχε και η Ελληνίδα Αναστασία Δελλή, αλλά και η Υεμένη Χαλίλ. Η πρώτη μπορεί να ηττήθηκε στον πρώτο αγώνα από την ισχυρή Αιγύπτια Aisha Mohamed με 1-0 στα σημεία, ωστόσο στα repechage πραγματοποίησε εξαιρετική εμφάνιση κερδίζοντας τη Natalie Faint με 3-0 στα σημεία, κατακτώντας το χάλκινο μετάλλιο.\nΗ Χαλίλ από την πλευρά της αντιμετώπισε στον πρώτο γύρο την Alexandra Kordon (Αυστρία) από την οποία ηττήθηκε με 1-0 στα σημεία. Αξίζει να σημειώσουμε ότι τα δύο κορίτσια μας ηττήθηκαν από τις φιναλίστ της κατηγορίας με την Mohamed να κατακτά το χρυσό μετάλλιο με νίκη 2-0 κόντρα στην Αυστριακή.\nΑπό τις πιο πολυπληθείς ελληνικές παρουσίες είχαμε στην κατηγορία Junior Kumite Male -68κ. με τους Διονύση Ξένο, Γιώργο Νίκα, Σταύρο Χασάπη, Αντώνη Βισκαδουράκη και Κωνσταντίνο Κιρλόγλου να πραγματοποιούν εξαιρετικές εμφανίσεις χαρίζοντας στη χώρα μας δύο χάλκινα μετάλλια!\nΤο πρώτο ήρθε από τον Διονύση Ξένο ο οποίος στα repechage επικράτησε τόσο του Abdulrahman Dakhakhni (Σαουδική Αραβία) με 2-0, όσο και του Al-Asousi Ali (Κουβέιτ) με 3-2 στα σημεία.\nΤο δεύτερο από τον Αντώνη Βισκαδουράκη που έφτασε μέχρι τα ημιτελικά, ωστόσο δεν κατάφερε να ξεπεράσει το εμπόδιο του Ρώσου-και μετέπειτα κάτοχος του χρυσού μεταλλίου-Aleksandr Kolomiitcev χάνοντας με 4-1.\nΣτους τελικούς των repechage o Βισκαδουράκης αντιμετώπισε τον Κωνσταντίνο Κιρλόγλου, που επίσης αποκλείστηκε από τον Kolomiitchev με 3-0 στα προημιτελικά. Η μεγάλη αναμέτρηση μεταξύ των δύο Ελλήνων βρήκε νικητή τον Κιρλόγλου που επικράτησε με 8-1 στα σημεία.\nΟ Γιώργος Νίκας έκανε καλή αρχή στο τουρνουά επικρατώντας του Σταύρου Χασάπη με 1-0 στον πρώτο γύρο στη συνέχεια όμως έμεινε εκτός χάνοντας από τον Al-Asousi Ali (Κουβέιτ) με 2-1 στα σημεία.\nΜία ανάσα από το χρυσό μετάλλιο έφτασε ο Ηλίας Μούταφτσης ο οποίος έδωσε τρεις εντυπωσιακούς αγώνες φτάνοντας μέχρι τον τελικό. Αφού πέρασε bye από τον πρώτο γύρο, στη συνέχεια αντιμετώπισε τον Ιορδανό Ahmed Albadareen κερδίζοντας τον με 9-1.\nΣτα ημιτελικά ο Έλληνας πρωταθλητής έκανε μία ακόμα εντυπωσιακή εμφάνιση επικρατώντας του Yasir Asiri (Σαουδική Αραβία) με 4-0 για να φτάσει στον τελικό όπου αντιμετώπισε τον Αιγύπτιο Mohamed El-Kotby.\nΟ τελικός ήταν συναρπαστικός με τον Μούταφτση να παλεύει για τη νίκη, όμως ο El-Kotby κατάφερε να πάρει τελικά το χρυσό μετάλλιο κερδίζοντας με 8-6 στα σημεία.\nΤα δύο χάλκινα μετάλλια της κατηγορίας πήγαν στη Σαουδική Αραβία με τους Asiri Yasir και Muaddi Muad να επικρατούν στους τελικούς των repechage.\nJunior Kumite Male 76+kg\nΕντυπωσιακή ήταν και η παρουσία του Χριστόφορου Παπαδόπουλου που αν και ηττήθηκε στον πρώτο γύρο από τον Mohammad Almijadi (Κουβέιτ), ο οποίος αργότερα έφτασε στον τελικό, κατάφερε στα repechage να χαρίσει στη χώρα μας ακόμα ένα μετάλλιο.\nΟ Παπαδόπουλος κέρδισε τον Fars Barahmah (Σαουδική Αραβία) με 3-1 στα σημεία, ενώ λίγο αργότερα επικράτησε και του Abdull Alabbar-Al Falasi (ΗΑΕ) με 5-0 κατακτώντας το χάλκινο μετάλλιο.\nΠολύ κοντά στο μετάλλιο βρέθηκε και ο Νίκος Βαβουλίδης που έφτασε στα ημιτελικά όπου έχασε από τον Εσθονό Tanel Paabo πολύ δύσκολα με 5-3, ενώ στους τελικούς των repechage ηττήθηκε από τον Αιγύπτιο Adham Alfiky με 9-1.\nΤο χρυσό μετάλλιο κέρδισε ο Tanel Paado, ο οποίος στον μεγάλο τελικό επικράτησε του Mohammad Almijadi με 5-0.\nΣτη συγκεκριμένη κατηγορία η Ελλάδα συμμετείχε με τρεις αθλήτριες. Ο λόγος για τις Αλεξάνδρα Τζουβανάκη, Ευγενία Κουφοδόντη και την Αντωνία Ρουσότα. Η Τζουβανάκη ηττήθηκε στον πρώτο γύρο με 5-0 από την Σκοπιανή Maijana Dimoska ενώ στον πρώτο γύρο των repechage έχασε από τη Ρωσίδα Milana Gutsaeva επίσης με 5-0 καταλαμβάνοντας τελικά την έβδομη θέση.\nΣτην ίδια θέση βρέθηκε και η Κουφοδόντη, η οποία αποκλείστηκε στον δεύτερο γύρο από την αδελφή της Dimoska, Misela με το ίδιο σκορ (5-0), για να χάσει στα repechage επίσης με 5-0 από την Lina Waglund (Σουηδία).\nΜεγάλη μάχη έδωσε ο Αντωνία Ρουσότα η οποία πέρασε bye στον πρώτο γύρο, αμέσως μετά αντιμετώπισε την Αυστριακή Kristin Wieninger απέναντι στην οποία έχασε δύσκολα με 3-2 στα σημεία.\nΤο χρυσό μετάλλιο πήγε στην Marijana Dimoska η οποία στο μεγάλο τελικό αντιμετώπισε την αδελφή της Misela επικρατώντας με 5-0 στα σημεία. Το χάλκινο μετάλλιο κατέκτησε η Αιγύπτια Aya Ismail και η Lina Waglund.\nΑπό τον Αδάμ Πασχάλη και τον Αντώνη Κόγια εκπροσωπήθηκε η Ελλάδα στην κατηγορία Cadet Kata Male. Ο Πασχάλης, αφού πέρασε στον δεύτερο γύρο νικώντας τον Ratheepaul Damian (Ν. Αφρική) με 5-0, στη συνέχεια αποκλείστηκε από τον Σκωτσέζο Scott Christopher με 4-1.\nΑπό την πλευρά του ο Κόγιας ηττήθηκε στον πρώτο γύρο από τον Αιγύπτιο A Elkoumi με 4-1, ωστόσο στα repechage έδωσε σκληρή μάχη για να κατακτήσει το χάλκινο μετάλλιο. Επικράτησε στον πρώτο γύρο του Sim Jesse Robert (Ν. Αφρική) με 5-0, για να χάσει στον τελικό από τον Christopher με 3-2.\nΣτο πρώτο σκαλί του βάθρου ανέβηκε ο Elkoumi ου κέρδισε στον τελικό τον Αυστριακό Lukas Buchinger με 5-0. Το δεύτερο χάλκινο μετάλλιο κέρδισε ο αδελφός του Buchinger, Christoph.\nΣε αυτή την κατηγορία αγωνίστηκαν μόλις τρεις αθλήτριες ανάμεσα στις οποίες ήταν και η Ελληνίδα Άνθια Ζήση-Νάτση η οποία έφτασε στον τελικό, αφού πρώτα απέκλεισε την Thunder Jade-Genevieve (Ν. Αφρική) με 10-0, αντιμετωπίζοντας την Abdelkader Esraa (Αίγυπτος) όπου και έχασε με 7-0 παίρνοντας το ασημένιο μετάλλιο.\nΗ Αντωνία Ρουσότα ο, τι δεν κατάφερε στην κατηγορία Cated Kata Female το πέτυχε στην κατηγορία Cadet Kumite Female -54kg. Η Ελληνίδα πρωταθλήτρια πέρασε bye από τον πρώτο γύρο, ενώ στον δεύτερο βρήκε μπροστά της την Ευγενία Κουφοδόντη, η οποία με τη σειρά της είχε επικρατήσει (στον πρώτο γύρο) της Βικτωρίας Γραβάνη με 6-0.\nΗ αναμέτρηση μεταξύ των δύο Ελληνίδων ήταν συναρπαστική με την Ρουσότα να παίρνει τελικά τη νίκη με 3-1 στα σημεία. Η εξαιρετική πορεία της Ρουσότα συνεχίστηκε και στον ημιτελικό ξεπερνώντας το εμπόδιο της Anna-Johanna Nilsson (Σουηδίας) με 1-0.\nΣτον τελικό βρέθηκε αντιμέτωπη με την Αιγύπτια Maya Gad από την οποία έχασε με 4-0 κατακτώντας το ασημένιο μετάλλιο. Η χώρα μας πανηγύρισε ένα ακόμη μετάλλιο, καθώς η Ελευθερία Κουδουνάκου επικράτησε στους τελικούς των repechage της Misela Dimoska (Σκόπια) με 2-1 στα σημεία ανεβαίνοντας στο τρίτο σκαλί του βάθρου.\nΗ Ζωή Στυλιανοπούλου ηττήθηκε στον πρώτο γύρο από την Κουδουνάκου με 3-0 μένοντας εκτός συνέχειας.\nCadet Kumite Female 54+kg\nΑκόμα μία μεγάλη εμφάνιση για τα ελληνικά χρώματα και ακόμα ένα μετάλλιο. Αυτή τη φορά ήταν η σειρά της Μαρίας Τσαγκάρη η οποία έφτασε μέχρι τον τελικό της κατηγορίας χάνοντας από την Farida Aliyeva (Αζερμπαϊτζάν) με 3-1 κατακτώντας την δεύτερη θέση.\nΗ Τσαγκάρη είχε περάσει bye από τους δύο πρώτους γύρους, ενώ στον ημιτελικό πήρε μία μεγάλη νίκη κόντρα στην Lina Waglund (Σουηδία) επικρατώντας με 9-5. Η Σουηδή, πήρε το χάλκινο μετάλλιο, όπως και η Αιγύπτια Noha Gharib με τα δύο κορίτσια να κερδίζουν στους τελικούς των repechage.\nΟ Σπύρος Δαφνής εκπροσώπησε τη χώρα μας στα -52κ. κάνοντας μία μεγάλη προσπάθεια προκειμένου να χαρίσει ακόμα μία μεγάλη διάκριση για τη χώρα μας. Ωστόσο δεν κατάφερε να περάσει από τον πρώτο γύρο με τον Σκωτσέζο James Coulter νε επικρατεί με 5-1 και να τον αφήνει εκτός συνέχειας.\nΤο χρυσό μετάλλιο κατέκτησε ο Mousa Hassan (Κουβέιτ) ο οποίος στο μεγάλο τελικό κέρδισε τον Αιγύπτιο Karim Younis με 6-4. Τα χάλκινα μετάλλια πήγαν στους Rakan Albadri (Σαουδική Αραβία) και Nicola Cavasin (Ιταλία).\nΜεγάλη εκπροσώπηση είχαμε και στα -57κ. με συνολικά έξι αθλητές. Την αρχή έκανε ο Γιάννης Στεφανόπουλος ο οποίος ηττήθηκε στον πρώτο αγώνα από τον Taher Allagbi (Σαουδική Αραβία) με 1-0 στα σημεία μένοντας εκτός συνέχειας.\nΑμέσως μετά ο Αντώνης Κόγιας επικράτησε στον πρώτο του αγώνα του Ρώσου Evgeny Ushakov με 4-3, για να χάσει στη συνέχεια από τον Shaheev Alenezi (Κουβέιτ) με 4-1.\nΚαλή αρχή και για τον Νίκο Πολιτίδη που επικράτησε στον πρώτο αγώνα του Αυστριακού Christoph Bunchinger με 3-0, όμως η συνέχεια τον έφερε απέναντι στον Αιγύπτιο Mohamed Abdelbadei από τον οποίο ηττήθηκε με 8-0.\nΟ Πολιτίδης αγωνίστηκε στα repechage όπου στον πρώτο γύρο ηττήθηκε από τον Ρώσο Alexandr Gutnik με 3-0 μένοντας εκτός μεταλλίων.\nΟ Gutnik νωρίτερα είχε αποκλείσει τον Δημήτρη Μπέλλο, ο οποίος είχε περάσει bye από τον πρώτο γύρο, επικρατώντας με 3-0 στα σημεία.\nΠρόωρος αποκλεισμός για τον Λευτέρη Κατσιγιάννη, μετά από την ήττα του στον πρώτο γύρο από τον Saud Albasher (Σαουδική Αραβία), ενώ την ίδια τύχη είχε και ο Τηλέμαχος Κανελλίδης, ο οποίος αποκλείστηκε από τον Ulvi Gurbanov (Αζερμπαϊτζάν) με 4-0.\nΣτην κορυφή του βάθρου βρέθηκε ο Mohamed Abdelbadei που στον τελικό κέρδισε τον Javid Ganiyev (Αζερμπαϊτζάν) με 4-1. Την τρίτη θέση πήρε ο Shaheen Alenezi και ο Saud Albasher που επικράτησαν στους τελικούς των repechage.\nΠολύ καλές εμφανίσεις από τους Έλληνες αθλητές είχαμε και σε αυτή την κατηγορία με τον Αλέξανδρο Στεφανόπουλο να κατακτά το χάλκινο μετάλλιο. Ο Στεφανόπουλος αφού ξεπέρασε στον πρώτο γύρο το εμπόδιο του Khaled El Shahrouri (Ιορδανία) με 6-4 στη συνέχεια επικράτησε και του Abdullateef Alduwailah (Κουβέιτ) με 4-3.\nΗ εξαιρετική πορεία του συνεχίστηκε, παρά την ήττα του στον ημιτελικό από τον Ισπανό Alberto Soto-Castellano με 1-0, στα repechage όπου επικράτησε του Ιταλού Andretta Giacomo ανεβαίνοντας στο τρίτο σκαλί του βάθρου.\nΠολύ καλή παρουσία είχε και ο Βασίλης Βρούτσης που πέρασε νικηφόρα στον πρώτο γύρο αγωνιζόμενος κόντρα στον Mahmoud Khalil (Αίγυπτος) με 3-2, για να χάσει στη συνέχεια από τον Ρώσο Maksim Evdokimov με το ίδιο σκορ.\nΣτα repechage έφτασε μία ανάσα από τα μετάλλια, καθώς στον πρώτο αγώνα κέρδισε τον Στέργιο Κοζάκη με 8-0 για να ηττηθεί στο μικρό τελικό από τον Σκωτσέζο Jonathan Gilmour με 6-2.\nΟ Κοζάκης βρέθηκε στα repechage έπειτα από την ήττα στον πρώτο γύρο από τον Ρώσο Evdokimov, ο οποίος ήταν ο μεγάλος νικητής της κατηγορίας, καθώς στον τελικό επικράτησε του Ισπανού Soto-Castellano με 4-1.\nΜοναδική συμμετοχή για τη χώρα μας σε αυτή την κατηγορία ήταν αυτή του Αριστείδη-Τρύφωνα Λίτου ο οποίος πέρασε το εμπόδιο του Σουηδού Ludwig Ingemansson, όμως στη συνέχεια ηττήθηκε από τον Hasan Alasousi (Κουβέιτ) με 3-0 στα σημεία.\nΩστόσο το ελληνικό ενδιαφέρον δεν σταματάει εδώ στη συγκεκριμένη κατηγορία καθώς είχαμε τη συμμετοχή του μοναδικού Κύπριου αθλητή που αγωνίστηκε στη διοργάνωση του Χρήστου Παρασκευά ο οποίος έφτασε πολύ κοντά στο μετάλλιο, αλλά ηττήθηκε στον πρώτο αγώνα των repechage από το Ρώσο Danil Sidorenko με 4-0.\nΟ Κύπριος είχε περάσει bye από τον πρώτο γύρο, ενώ στον δεύτερο αντιμετώπισε τον ελληνικής καταγωγής Αυστραλό Θανάση Δρίτσα χάνοντας με 2-0. Αξίζει να σημειώσουμε ότι ο Δρίτσας έφτασε μέχρι τον τελικό όπου ηττήθηκε από τον Αιγύπτιο Mohamed Omar με 8-0 στα σημεία.\nCadet Kumite Male 70+kg\nΠολύ κοντά στο πρώτο χρυσό μετάλλιο για την Ελλάδα έφτασε ο Μιχάλης Κατσιμπρής. Ο Κατσιμπρής επικράτησε στον δεύτερο γύρο (είχε περάσει bye από τον πρώτο) του Mahmoud Shurrab (Σαουδική Αραβία) με 6-4, ενώ στον ημιτελικό κέρδισε και τον Αυστραλό Daniel Tielen με 7-6. Στον τελικό αντιμετώπισε το Ρώσο Dmitry Guglevatty από τον οποίο έχασε με 5-0, ανεβαίνοντας στο δεύτερο σκαλί του βάθρου.\nΜεγάλη προσπάθεια κατέβαλε και ο Γιώργος Στυλιανόπουλος ο οποίος, όμως δεν μπόρεσε να επικρατήσει του Tielen χάνοντας με 6-2 και μένοντας εκτός συνέχειας από τη διοργάνωση.\nΜπορεί στη συγκεκριμένη κατηγορία να μην είχαμε ελληνική συμμετοχή, ωστόσο οι αγώνες ήταν εξαιρετικοί και ολοκληρώθηκαν με έναν δραματικό τελικό. Το χρυσό μετάλλιο κατέκτησε η Marrah El Sayed η οποία αφού κέρδισε πρώτα την Julia Reiter (Αυστρία) με 1-0 στον ημιτελικό, αντιμετώπισε την Reham Abughazaleh (Ιορδανία).\nΟ αγώνας ήταν συναρπαστικός και κρίθηκε στις λεπτομέρειες με την Αιγύπτια να φτάνει στη νίκη με 2-1 στα σημεία, κατακτώντας την πρώτη θέση.\nΝικήτριες στους τελικούς των repechage αναδείχθηκαν οι Julia Reiter και η Asya Malikova (Αζερμπαϊτζάν).\nΑκόμα ένα ασημένιο μετάλλιο πανηγύρισε η ελληνική αποστολή αυτή τη φορά από τον Γιάννη Χαραλαμπίδη. Ο Χαραλαμπίδης νίκησε στον πρώτο γύρο τον Αλέξανδρο Πολύχρονο με 4-0, ενώ επικράτησε και του Ιορδανού Abdel-Rahman Almasafta με 2-1. Εξαιρετική εμφάνιση πραγματοποίησε και στον ημιτελικό ξεπερνώντας την αντίσταση του Κροάτη Boran Berak με 2-1.\nΣτο μεγάλο τελικό όμως παρά τη μεγάλη προσπάθεια που κατέβαλε δεν τα κατάφερε χάνοντας το χρυσό μετάλλιο, μετά την ήττα από τον Badr Alalyani (Κουβέιτ) με 2-0.\nΟ Πολύχρονος από την πλευράς του προσπάθησε για το χάλκινο μετάλλιο μέσω των repechage αλλά στον πρώτο αγώνα έχασε από τον Abdel-Rahman Almasafta με 7-0 μένοντας εκτός βάθρου.\nΤαεκβοντό – EG Baku 2015: Σημαιοφόρος της Σερβίας η Mandic\nΑιωροπτερισμός – Αποτελέσματα του πρώτου task στο Monte Cucco


Η ΚΑΤΑΣΤΡΟΦΗ ΤΗΣ ΚΤΗΝΟΤΡΟΦΙΑΣ- ΜΗΠΩΣ ΑΠΟΤΕΛΕΙ ΟΡΓΑΝΩΜΕΝΟ ΣΧΕΔΙΟ ;; Από τον Ηλία Ν. Ηλιακόπουλο, | ΕΛΛΑΣ ΕΛΛΗΝΩΝ ΧΡΙΣΤΙΑΝΩΝ\nΗ ΚΑΤΑΣΤΡΟΦΗ ΤΗΣ ΚΤΗΝΟΤΡΟΦΙΑΣ- ΜΗΠΩΣ ΑΠΟΤΕΛΕΙ ΟΡΓΑΝΩΜΕΝΟ ΣΧΕΔΙΟ ;; Από τον Ηλία Ν. Ηλιακόπουλο,\nΗ ΠΑΡΟΙΜΙΩΔΗΣ ΑΔΡΑΝΕΙΑ ΤΗΣ ΠΟΛΙΤΕΙΑΣ ΣΤΗΝ ΚΑΤΑΣΤΡΟΦΗ ΤΗΣ ΚΤΗΝΟΤΡΟΦΙΑΣ- ΜΗΠΩΣ ΑΠΟΤΕΛΕΙ ΟΡΓΑΝΩΜΕΝΟ ΣΧΕΔΙΟ ;\n-Με αφορμή την στάση της συγκυβέρνησης στο πρόβλημα του καταρροϊκού πυρετού αλλά και της ευλογιάς που μαστίζει την χώρα και ιδιαίτερα την Θράκη-\nΣοβαρότατο είναι το πρόβλημα για την προβατοτροφία στην χώρα μας λόγω πανδημίας ιογενούς καταρροϊκού πυρετού (νόσος bluetongue). Δεν φτάνει όμως μόνον αυτό! Οι κτηνοτρόφοι επλήγησαν καίρια- ιδιαίτερα εδώ στον Έβρο- και από την ζωονόσο της ευλογιάς, ήδη από τον Ιούνιο μέχρι και σήμερα. Τον τελευταίο χρόνο αποτεφρώθηκαν στην Ανατολική Μακεδονία και Θράκη πάνω από 70.000 ζώα (40.000 πρόβατα από ευλογιά και 30.000 λόγω καταρροϊκού πυρετού).\nΜόνο την χρονική περίοδο Ιουνίου έως τέλη Σεπτεμβρίου της χρονιάς που διανύουμε, θανατώθηκαν στο νότιο τμήμα του Νομού Έβρου πάνω από 22.000 πρόβατα από ευλογιά, ενώ το πρόβλημα έγινε οξύτερο τις τελευταίες ημέρες μια και θανατώθηκαν σύμφωνα με τον πρόεδρο του Αγροτικού Κτηνοτροφικού Κόμματος Ελλάδος (ΑΚΚΕΛ) Βάκη Τσομπανίδη, στον Νότιο Έβρο κι άλλα 18.000 πρόβατα από ευλογιά.\nΌπως είναι γνωστόν η μετάδοση της νόσου στον καταρροϊκό πυρετό των προβάτων, γίνεται μόνο μέσω κουνουπιών, τα οποία μεταφέρουν τον ιό με το σάλιο τους, στο αίμα των τσιμπημένων ζώων, ενώ κοινή είναι η διαπίστωση πως δεν υπάρχει προληπτικό εμβόλιο, ούτε θεραπευτικό μέσο (αντιβίωση) για την προστασία και θεραπεία των ζώων.\nΗ μόνη προφύλαξη για τον καταρροϊκό πυρετό , είναι η προληπτική χρήση εντομοκτόνων πάνω στα ζώα και γύρω από αυτά, στον χώρο της εκτροφής τους. Ψεκασμοί και εντομοκτόνα που εξοντώσουν τα ενήλικα έντομα, καθώς και τις προνύμφες τους (μετά την εκκόλαψη των αυγών τους) ώστε να μην ξαναγεννηθούν νέα κουνούπια, είναι η μόνη δραστική λύση.\nΨεκασμοί όμως δεν έγιναν εγκαίρως- είναι γνωστό ότι η έξαρση της νόσου του καταρροϊκού πυρετού συμβαίνει στο τέλος καλοκαιριού με αρχές φθινοπώρου- οι κτηνοτρόφοι έχουν αφεθεί στο έλεος του Θεού από μια απούσα πολιτεία, με αποδεκατισμένες κτηνιατρικές υπηρεσίες, χωρίς προσωπικό, που δεν μπορεί να προσφέρει τίποτε.\nΕπί πλέον δεν γίνονται ούτε έλεγχοι, ενώ δείγματα παίρνονται μόνον μετά από δήλωση των ιδίων των κτηνοτρόφων που έχουν χάσει ζώα από την ασθένεια. Η απούσα πολιτεία στην λαίλαπα αυτή, έχει φτάσει στο σημείο να συστήνει στους κτηνοτρόφους να κάνουν μόνοι τους εντομοαπωθητικούς ψεκασμούς και να κρατούν έγκλειστα τα ζώα!\nΠρόληψη λοιπόν μηδενική από πλευράς της πολιτείας, αφού δεν έκανε το αυτονόητο να διαθέσει εγκαίρως και δωρεάν (!)- γιατί άραγε έχει τα ταμεία που αφαιμάζουν τους κτηνοτρόφους;- εντομοαπωθητικά, εντομοκτόνα σε όλους τους ασχολούμενους με την κτηνοτροφία!\nΕπιπλέον δεν φρόντισε τουλάχιστον ούτε για εποχικούς κτηνιάτρους και άλλο προσωπικό στα δημόσια κτηνιατρεία, τα οποία όπως προαναφέρθηκε είναι αποδεκατισμένα.\nΈτσι στην Ανατολική Μακεδονία και Θράκη μέχρι τον Αύγουστο 2014 είχαν καταγραφεί πάνω από 135 εκτροφές με καταρροϊκό πυρετό με καθημερινή αύξηση.\nΠαρ’ ότι υπάρχει η δυνατότητα να δοθούν αποζημιώσεις στους κτηνοτρόφους που χάνουν τα ζώα τους από καταρροϊκό πυρετό, εν τούτοις έχει δοθεί εντολή να μην θανατώνονται ζώα με καταρροϊκό πυρετό, γιατί τότε μόνον οι κτηνοτρόφοι έχουν δικαίωμα αποζημίωσης. Χιλιάδες όμως πρόβατα που έχουν ψοφήσει από την παραπάνω νόσο, δεν αποζημιώνονται, γιατί δεν υπάρχουν πιστώσεις στον προϋπολογισμό του Υπουργείου Αγροτικής Ανάπτυξης!\nΑποζημιώνονται μόνον τα βαρέως νοσούντα ζώα που σφάζονται παρουσία της αρμοδίας επιτροπής . Φυσικά δεν προβλέπεται να δοθεί αποζημίωση ούτε από τον ΕΛΓΑ, δεδομένου ότι ο καταρροϊκός πυρετός δεν είναι μεταξύ των κινδύνων για τους οποίους ασφαλίζονται τα κοπάδια της χώρας!\nΗ κυβέρνηση μάλιστα στο θέμα των αποζημιώσεων από καταρροϊκό πυρετό δεν φαίνεται διατεθειμένη να τροποποιήσει τον προϋπολογισμό του Υπουργείου Αγροτικής Ανάπτυξης για να εξευρεθούν ανάλογα κονδύλια!\nΓια την εφιαλτική αυτή κατάσταση φέρει την αποκλειστική ευθύνη η πολιτεία με την κυβερνητική της αδράνεια. Το πρόβλημα ήταν γνωστό πριν από ένα χρόνο ήδη από τον Αύγουστο του 2013, όταν εμφανίστηκε το πρώτο κρούσμα καταρροϊκού πυρετού στην Θράκη και συγκεκριμένα στο Πύθιο Έβρου. Η αναποτελεσματικότητα του κρατικού μηχανισμού είχε σαν αποτέλεσμα να σφαγιασθούν πέρυσι 2.000 πρόβατα σε όλη την Θράκη. Φέτος το πρόβλημα έγινε οξύτερο με τους προαναφερθέντες εφιαλτικούς αριθμούς επιζωοτίας και συνεχώς διογκώνεται.\nΑυτό έχει σαν αποτέλεσμα να καθίσταται δύσκολη η πώληση αιγοπροβάτων αλλά και του παραγομένου γάλακτος, το οποίο συνεχώς φθίνει…..\nΕίναι τέτοιο το μέγεθος της ανικανότητας και της κρατικής ανεπάρκειας, αφού κατά πληροφορίας οι δημοτικές αρχές στην έκκληση των κτηνοτρόφων Ροδόπης για τον υγειονομικό ψεκασμό του δημοτικού σφαγείου Κομοτηνής, απάντησαν πως το μηχάνημα του ψεκασμού δεν λειτουργεί!\nΗ παροιμιώδης αδράνεια της πολιτείας για την αντιμετώπιση του καταρροϊκού πυρετού με έγκαιρους ψεκασμούς, υγειονομικούς καθαρισμούς με φάρμακα των σταυλικών κτηνοτροφικών εγκαταστάσεων , ιδιαίτερα αυτών που ευρίσκονται εγγύς των συνόρων με Βουλγαρία και Τουρκία, όπως στον Έβρο , στην Ροδόπη και Ξάνθη, αλλά και εγκαίρων προληπτικών εμβολιασμών των αιγοπροβάτων από ευλογιά, έχει αφανίσει μεγάλη μερίδα κτηνοτροφικής πρωτογενούς παραγωγής, έχουν χαθεί ολόκληρα ποίμνια με περαιτέρω αποτέλεσμα την μείωση παραγωγής κρέατος και γάλακτος.\nΑπώτερη άμεση δυσμενής συνέπεια είναι η μειωμένη παραγωγή γαλακτοκομικών προϊόντων π.χ. τυριών και ιδιαίτερα της Ελληνικής Φέτας μας που πωλείται μέχρι τώρα σε όλα τα μήκη και πλάτη της γης! Μείωση λοιπόν των εξαγωγών με αρνητικό αντίκτυπο στην οικονομία (ιδού η ανάπτυξη!) Φυσικά αντίστοιχα αύξηση των εισαγωγών με ότι αυτό συνεπάγεται για το ισοζύγιο εμπορικών συναλλαγών. Πόσο θα πληρώσει ο Έλληνας τα γαλακτοκομικά προϊόντα; Σκέφθηκε κανείς; Αυτό μήπως συμφέρει τα ξένα συμφέροντα;\nΚαι ακόμη υπαρκτός ο κίνδυνος να χαθεί η αποκλειστικότητα της φέτας ως Ελληνικού προϊόντος! Αλήθεια αν δεν παράγεται γάλα πως θα γίνει το τυρί;!\nΗ πολιτεία όμως όχι μόνον αδρανεί για την προληπτική αντιμετώπιση της επιζωοτίας, ιδιαίτερα στην Θράκη αλλά είναι προκλητικά απούσα στις αποζημιώσεις προς τους κτηνοτρόφους αιγοπροβάτων!\nΙδιαίτερα αυτών που επλήγησαν από καταρροϊκό πυρετό. Γιατί αποζημίωση πρέπει να προβλεφθεί όχι μόνον για τα ζώα που αφανίζονται αλλά και για το διάστημα απομόνωσης των ζώων, καθώς τρέφονται αποκλειστικά με αγορασμένες ζωοτροφές, ανεβάζοντας έτσι το κόστος της συντήρησης των.\nΗ πολιτεία με τα αρμόδια όργανά της έχει χρέος να προχωρήσει και στην ανασύσταση των αφανισμένων κτηνοτροφικών μονάδων με επιδοτήσεις, αν δεν θέλει να δει μετά από λίγο έρημο τοπίο\nΧαρακτηριστικό είναι σύμφωνα με δημοσιεύματα των «ΝΕΩΝ» πως από τις 170 εκτροφές προβάτων που ανήκουν στο κτηνιατρείο Φερών έχουν απομείνει μόνον 6 (!) – ίσως τώρα και λιγότερες- με ποσοστό απωλειών γύρω στο 97%!\nΓια το πρόβλημα, την προκλητική αδράνεια της πολιτείας και την δραστική αντιμετώπιση της επιζωοτίας με προληπτικά και αποκαταστατικά μέτρα σε όλες τις περιοχές της χώρας ιδιαίτερα όμως στην Θράκη με ιδιαίτερη αναφορά στον Έβρο, εύστοχη είναι η από 3-5-2014 γενόμενη ερώτηση του βουλευτή της Χρυσής Αυγής Νικολάου Μίχου – αγροτοκτηνοτρόφου- στα πλαίσια του κοινοβουλευτικού ελέγχου προς τα Υπουργεία Αγροτικής Ανάπτυξης και τροφίμων αλλά και υγείας.\nΣτο πλαίσιο αυτό ανησυχητικές είναι και οι πρόσφατες διαπιστώσεις του Αντιπεριφερειάρχη Έβρου Δημήτρη Πέτροβιτς αναφορικά με την καταστροφή του ζωϊκού κεφαλαίου στον Έβρο, έστω και αν επιβεβαιώνει πως καταβλήθηκαν κάποιες ελάχιστες αποζημιώσεις για τους θανάτους αιγοπροβάτων από ευλογιά όχι όμως και για καταρροϊκό πυρετό.\nΙδιαίτερα ανησυχητική είναι ακόμη η διαπίστωση των εμφανών δυσκολιών για την επανασύσταση των αφανισμένων ποιμνίων γιατί αλλιώς ο Έβρος θα μοιάζει με ένα βομβαρδισμένο τοπίο δίχως παραγωγή γάλακτος.\nΔεν απέφυγε όμως να επισημάνει και ο ίδιος την γραφειοκρατία των Αθηνών σε συνδυασμό με την αναγκαιότητα επαναλειτουργίας με νέα δομή διασυνοριακού κέντρου εξωτικών νοσημάτων, με επεξεργαστηριακούς κτηνιάτρους, οι οποίοι θα κάνουν διαρκείς επιδημιολογικούς ελέγχους στα σύνορα του Έβρου!\nΦυσικά έκδηλη υπήρξε η δυσφορία του Υπουργείου Αγροτικής Ανάπτυξης. Ιδού λοιπόν η αδιαφορία της πολιτείας για δραστική αντιμετώπιση του προβλήματος και παρά τις πράγματι δραστήριες και εύστοχες ενέργειες του Αντιπεριφερειάρχη Έβρου!\nΤην δραματική αυτή κατάσταση έρχεται να επιβεβαιώσει και η θέση του προέδρου του ΑΚΚΕΛ Βάκη Τσομπανίδη, ο οποίος εύλογα θεωρεί νεκροταφείο ζώων τον Έβρο, αφού η ευλογιά θερίζει όχι μόνον τον νότιο αλλά και τον βόρειο Έβρο.\nΚαμμιά σοβαρή προσπάθεια λοιπόν από την απούσα πολιτεία να αντιμετωπίσει το πρόβλημα της επιζωοτίας, ιδιαίτερα στον Έβρο. Και όχι μόνον αυτό! Εμφανίζεται και μια κυβέρνηση εχθρική προς τους κτηνοτρόφους, αφού χάθηκαν 11,5 εκατομμύρια στρέμματα επιλέξιμων βοσκοτόπων. Δηλαδή το 85% των Ελλήνων κτηνοτρόφων που ζουν σε ορεινές περιοχές όπως η Θράκη μένουν εκτός συστήματος επιδοτήσεων μέχρι το 2020!!!\nΠως θα μπορέσουν λοιπόν οι κτηνοτρόφοι της Θράκης να επανακάμψουν χωρίς επιδοτήσεις και να κρατήσουν τα ποίμνια και τα ζώα τους;\nΟι θλιβερές αυτές επισημάνσεις από ανθρώπους που γνωρίζουν καλά τα πράγματα, ο καθένας μέσα στα πλαίσια των αρμοδιοτήτων του, οδηγούν στις ακόλουθες διαπιστώσεις και σκέψεις.\nΈχει άραγε μόνον αδράνεια και αμέλεια η Ελληνική πολιτεία; Η εξάπλωση του καταρροϊκού πυρετού αλλά και της ευλογιάς αποτελούν μόνον τυχαία γεγονότα ή εντάσσονται σε ένα οργανωμένο σχέδιο κυβέρνησης και Ευρωπαϊκής Ένωσης να αφανίσουν την κτηνοτροφική και γεωργική παραγωγή της χώρας- αυτή που στήριξε από συστάσεως του Ελληνικού κράτους την οικονομία της Ελλάδος- για να συγκεντρώσουν παραγωγή (κρέατος- γάλακτος- προϊόντων) και γη σε λίγα χέρια ;(!) που θα ελέγχουν σε απόλυτο βαθμό τα πάντα;!\nΟι απτές αποδείξεις με την παροιμιώδη αδράνεια της πολιτείας απέναντι στο πρόβλημα, την πειθήνια και δουλική προσήλωση των κυβερνώντων στα εξοντωτικά σχέδια των «μανδαρίνων της ΕΕ» αποδεικνύουν το δεύτερο!\nΕλλάδα όμως χωρίς πρωτογενή παραγωγή δεν υπήρξε ποτέ, ούτε μπορεί να υπάρξει! Αυτήν όμως σκόπιμα θέλουν να την διαλύσουν. Η Ελλάδα μόνον με παροχή υπηρεσιών μέσα σε «Άφιλες πόλεις», με ερήμωση της υπαίθρου, νομοτελειακά θα φάει τις σάρκες της! Γι’ αυτό έχουμε χρέος να ξυπνήσουμε και να αντισταθούμε. Όχι για μας! Για τα παιδιά μας που έρχονται……\nΝα γνωρίζουν λοιπόν οι καλοβολεμένοι καρεκλοκένταυροι πως οι Έλληνες, δεν ξεχνούν πως «η τήρηση του Συντάγματος επαφίεται στον πατριωτισμό τους, που δικαιούνται και υποχρεούνται να αντιστέκονται με κάθε μέσο εναντίον οποιουδήποτε επιχειρεί να το καταλύσει με την βία» (αρθ 120 παρ 4 Σ παλαιό 114)\nΓιατί η πολιτεία και ειδικότερα η κυβέρνηση παραβιάζει εξόφθαλμα το άρθρο 106 του Συντάγματος που αναφέρει πως «για την εδραίωση της κοινωνικής ειρήνης και την προστασία του γενικού συμφέροντος, το κράτος προγραμματίζει και συντονίζει την οικονομική δραστηριότητα στην χώρα, επιδιώκοντας να εξασφαλίσει την οικονομική ανάπτυξη όλων των τομέων της εθνικής οικονομίας. Λαμβάνει τα επιβαλλόμενα μέτρα για την αξιοποίηση των πηγών εθνικού πλούτου (βλέπε κτηνοτροφία- γεωργία)…… για την προώθηση της περιφερειακής ανάπτυξης και την προαγωγή ιδίως της οικονομίας των ορεινών, νησιωτικών και παραμεθορίων περιοχών» (πχ Θράκη- Έβρος)\nΕίδατε εσείς να ανταποκρίνεται πραγματικά σε όλες αυτές τις υποχρεώσεις του το κράτος; Γι’ αυτό αφυπνιστείτε Νεο-Έλληνες! Όχι μόνον αποχαύνωση μπρος στο χαζοκούτι , μα σκέψη και αντίδραση!\nΕίναι αδιαμφισβήτητο πως μόνον ένα κράτος με εθνικό προορισμό μπορεί να επιτελέσει τις παραπάνω θεμελιώδεις επιταγές για την ευημερία του λαού μας!\nΑνώνυμος 21 Οκτωβρίου 2014 - 4:34 μ.μ.\nΕΔΩ ΤΟΝ ΕΛΛΗΝΑ ΘΕΛΟΥΝ ΝΑ ΞΕΚΑΝΟΥΝ !!! ΤΑ ΠΡΟΒΑΤΑ ΚΑΙ ΤΑ ΚΑΤΣΙΚΙΑ ΘΑ ΠΡΟΣΕΞΟΥΝ. ...ΟΛΑ ΕΙΝΑΙ ΜΕΣΑ ΣΤΟ ΠΡΟΓΡΑΜΜΑ ΤΗΣ ΕΞΟΝΤΩΣΗΣ ΤΗΣ ΕΛΛΑΔΑΣ


Χρήστος Δάντης Grammy Βραβεία Grammy\n22/11/2020, 13:43 13\nΒέβαια νιώθω ότι καβάλησα το καλάμι. Για λίγο βέβαια συνέβη αυτό... γιατί είχα μεγάλα όνειρα για τον εαυτό μου και δεν τα κατάφερα».\nΦιλόσοφος της ζωής ο Δάντης, βρε Ναταλία;;;;;;; Αυτό βρήκες να πεις κι εσύ;;;; Ο άνθρωπος με το ζόρι συνεννοείται!\nΝομίζει πως τώρα έχει ξεπεζέψει δηλαδή; Πώς λέγεται εκείνος που διατυπώνει πχ πολιτική άποψη δίχως γνώση, κ Δάντη μας;\nΑυτος εχει κανει συλλογη απο διαζυγια\nKαβάλησα για λίγο το καλάμι / ήθελα να έχω κι ένα γκράμμυ\nΈτοιμο το τραγούδι.\nΔάντη, χάσε κανένα κιλό γιατί βλέπω τη στεφανιαία να έρχεται.\nκρίθηκε από την δικαιοσύνη ότι έκλεψε\nτην επιτυχία. Τέλος μπήκε στις 5 Μάρ 2017 στην πολύχρονη δικαστική διαμάχη του γνωστού μουσικοσυνθέτη Μάνου Ψαλτάκη, κατά του Χρήστου Δάντη, με τον πρώτο να κερδίζει πανηγυρικά όλες τις δίκες, καθότι του έκλεψε το τραγούδι μέσα από το σπίτι του.\nάσε μας ρε τραχανοπλαγιά\nτραγούδια της πλάκας, μπουζουκοαμανέδες κι ανοησίες και το χειρότερο να αυταπατάσαι ότι είσαι και ποιότητα τάχα μου\nΚακα που το καταλαβες Δαντη\nΟτι εχεις καβαλησει προ πολλου το καλαμι και συνεχιζεις ακομα!\nΌπα ρε νούμερο πού θέλεις και βραβεία! Όλα κλεμμένα κ από φωνή.,. άστο καλύτερα!\nΔεν μου φαίνεται αφύσικο ο άνθρωπος που είχε γράψει το τραγούδι όπου νίκησε στην Eurovision να κάνει κ όνειρα για Grammy... Για αυτό άλλωστε ονειρευόμαστε... για να πάμε ένα βήμα πιο πέρα τον εαυτό μας...\nως προς τη σύνθεσή "του" κάνε μια αναζήτηση στο δίκτυο. θα βρεις οτι την έκλεψε κ πως το δικαστήριο δικαίωσε τον πραγματικό συνθέτη του. Ακόμα κ το wikipedia θα βρεις πληροφορίες. Νομιζω το όνομα του ειναι Ψαλτόπουλος...\nΚάτι θυμήθηκα εγώ τώρα..\nΔάντης...Γιουροβίζιον... όλο και ανεβαίνει το επίπεδο των σχολιαστών! χαίρομαι!


ΕΝΑΡΞΗ ΝΕΩΝ ΤΜΗΜΑΤΩΝ ΑΓΓΛΙΚΩΝ - SUCCESS CERT\nΕΝΑΡΞΗ ΝΕΩΝ ΤΜΗΜΑΤΩΝ ΑΓΓΛΙΚΩΝ B2 & C2\nΣτις 30 Αυγούστου ξεκινάνε τα νέα τμήματα προετοιμασίας αγγλικών B2 & C2.\n– Στόχος των τμημάτων μας είναι η εντατικοποιημένη εκμάθηση αγγλικών σε σύντομο χρονικό διάστημα.\n– Η παρακολούθηση γίνεται εξ’ αποστάσεως.\n– Το πτυχίο μας είναι αποδεκτό από το Α.Σ.Ε.Π.\n– Έχοντας ως γνώμονα όλες τις εξεταστικές που έχουμε πραγματοποιήσει σας εγγυόμαστε 100% επιτυχία!!\nΓια περισσότερες πληροφορίες καλέστε μας στο 2311302555 & 2311244055.


Αλεπού στο ΚΤΕΛ Βόλου: Έκοβε… βόλτες στον χώρο των αποσκευών - Sportlive.gr\nΑλεπού στο ΚΤΕΛ Βόλου: Έκοβε… βόλτες στον χώρο των αποσκευών\nΑλεπού στο ΚΤΕΛ Βόλου: Χρειάστηκε να κληθεί η πυροσβεστική προκειμένου να την περιορίσει και να μεταφερθεί με ασφάλεια στην Αθήνα.\nΠεριπετειώδες ήταν το ταξίδι Βόλος-Αθήνα για τους επιβάτες του ΚΤΕΛ που έκανε πριν λίγες μέρες το συγκεκριμένο δρομολόγιο.\nΣτον χώρο των αποσκευών του λεωφορείου ήταν και ένα κλουβί με μία τραυματισμένη αλεπού που μεταφερόταν στην πρωτεύουσα για να της περιποιηθούν τα τραύματά της.\nΜόνο που εκείνη κατάφερε να κόψει το πλαστικό και να απελευθερωθεί.\nΈτσι, όταν το ΚΤΕΛ έκανε στάση στον Άγιο Κωνσταντίνο και ο οδηγός άνοιξε να δει τι γίνεται, αντίκρισε την αλεπού να κόβει βόλτες στον χώρο.\nΑμέσως κλήθηκε η πυροσβεστική που την ακινητοποίησε και κλήθηκε να την παραλάβει Φιλοζωικός Σύλλογος Φθιώτιδας.\nΜάλιστα οι πυροσβέστες φρόντισαν και τάισαν το φοβισμένο και τραυματισμένο ζώο, μέχρι να έρθουν να το παραλάβουν από τη Λαμία τα μέλη του Φιλοζωικού.


Oxyntomodulin. Η ορμόνη που μας χορταίνει | Flash.gr\nFlash.gr / Περιβάλλον / Oxyntomodulin. Η ορμόνη που μας χορταίνει\nΗ οξυντομοδουλίνη είναι ένα πεπτίδιο που εκκρίνεται από το έντερο, κατά τη διάρκεια του φαγητού. Υπέυθυνα για την έκκρισή της είναι τα L κύτταρα του εντέρου, τα οποία 5 έως 10 λεπτά μετά την πρώτη μπουκιά παράγουν την συγκεκριμένη ορμόνη.\nFLASH TEAM 04.03.2014 | 08:00\nΗ ποσότητα που εκκρίνεται είναι ανάλογη της ποσότητας του φαγητού που καταναλώνεται και η μέγιστη συγκέντρωση της πραγματοποιείται 30 λεπτά από την έναρξη της σίτισης. Η οξυντομοδουλίνη κυκλοφορεί στο αίμα και έτσι φθάνει στον εγκέφαλο και τα κέντρα της πείνας, στον υποθάλαμο και στο στέλεχος. Εκεί προκαλεί το αίσθημα του κορεσμού και την ανάγκη να σταματήσουμε να τρώμε.\nΗ οξυντομοδουλίνη συνδέεται στα κέντρα της πείνας μέσω των υποδοχέων των GLP-1 και φαίνεται ότι έχει συνεργική δράση με το GLP-1 στα συγκεκριμένα κέντρα. Μερικές έρευνες έχουν δείξει ότι η εξωγενή χορήγηση οξυντομοδουλίνης σε ζώα προκάλεσε μείωση στη πρόσληψη θερμιδών, το αποθυκευμένο λίπος και το σωματικό βάρος. Η οξυντομοδουλίνη προκαλεί επίσης καθυστέρηση στη κένωση του στομάχου, πράγμα που αυξάνει το αίσθημα του κορεσμού.\nΣε ασθενείς που έχουν χειρουργηθεί στο στομάχι, για την παχυσαρκία τους, έχουν αυξημένες συγκεντρώσεις οξυντομοδουλίνης. Αυτή μπορεί να είναι και η αιτία σταθερής μείωσης του βάρους και της όρεξης, μετά από την βαριατρική χειρουργική επέμβαση.\nΗ οξυντομοδουλίνη στην πραγματικότητα σχηματίζεται μετά από τη διάσπαση του προγλυκογόνου γκλισετίνη, η οποία συν-εκκρίνεται με το GLP-1, μετά το γεύμα. Ο μηχανισμός δεν είναι ακόμα γνωστός, όμως η χορήγηση οξυντομοδουλίνης δείχνει ότι αυξάνει την έκκριση της ινσουλίνης. Στο σημείο αυτό χρειάζεται να γίνουν έρευνες σε ανθρώπους, ώστε να χρησιμοποιείται και σε διαβητικούς, για τη ρύθμιση του σακχάρου.\nΑυτή τη στιγμή γίνονται μελέτες σε ανθρώπους για την ικανότητα της οξυντομοδουλίνης να δράσει σαν φάρμακο κατά της παχυσαρκίας. Τα πρώτα δείγματα είναι θετικά!


Αυτό ήταν το τελευταίο «μεσογειακό» χατ τρικ του Άλβες! (vids) | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΑυτό ήταν το τελευταίο «μεσογειακό» χατ τρικ του Άλβες! (vids)\nΑυτό ήταν το τελευταίο «μεσογειακό» χατ τρικ του Άλβες! (vids)\nΕίναι αλήθεια πως ο Αντρέ Άλβες, στη φετινή του σεζόν στην ΑΕΚ άργησε να θυμίσει τον καλό του εαυτό, αλλά μπήκε στην… κατάψυξη σε χρονικό σημείο στο οποίο έδειχνε να βρίσκει τα πατήματά του.\nΑκολούθως -για λόγους που εν είδαν το φως της δημοσιότητας από επίσημα χείλη-, αποφασίστηκε να τεθεί εκτός πλάνων και αυτό ώθησε την Ανόρθωση να ζητήσει να τον αποκτήσει. Έτσι, η «Κυρία» τον έκανε δικό της στην εκπνοή της φετινής χειμερινής μετεγγραφικής περιόδου.\nΜε το «καλημέρα», ή αν προτιμάτε στο ντεμπούτο του το οποίο ακολούθησε άμεσα της μετεγγραφής του, σκόραρε απέναντι στην Αναγέννηση Δερύνειας (διαμόρφωσε το 2-0 στο τελικό 3-0).\nΚόντρα στον Εθνικό Άχνας (4-2), το… βραζιλιάνικο πολυβόλο πέτυχε χατ τρικ. Ψάχνοντας στο διαδίκτυο για να θυμηθούμε την τελευταία φορά που σημείωσε χατ τρικ ο Άλβες πριν τη μετεγγραφή του στην «Κυρία», αυτή καταγράφεται τη σεζόν 2012-13 όταν αγωνιζόταν στην Ομόνοια και το πέτυχε απέναντι στον Ολυμπιακό (4-1).\nΜετά την αποχώρησή του από την ουγγρική Βίντεοτον, ο Βραζιλιάνος φορ πέτυχε πάρα πολλές φορές δύο γκολ με την Ομόνοια, την ΑΕΚ αλλά και μία φορά με τον Παναιτωλικό ενδιάμεσα. Ωστόσο, μετά την μετακόμισή του στην ανατολική Μεσόγειο, τα τρία γκολ με την Ανόρθωση ήταν το δεύτερό του χατ τρικ.


ΝΕΑ ΑΓΟΡΑ Δραματική η κατάσταση στον Κάλαμο\nΤο μέτωπο που κατευθυνόταν τη νύχτα προς τα ανατολικά πλησιάζει στο Βαρνάβα, αλλά σύμφωνα με την Πυροσβεστική η φωτιά εξαπλώνεται συνεχώς και κατευθύνεται ταυτόχρονα προς το Καπανδρίτι και το Σέσι Γραμματικού. Νωρίτερα η πυρκαγιά πέρασε από τον οικισμό Μετόχι ενώ πλησίασε επικίνδυνα και το στρατόπεδο του Βαρνάβα όπου όμως δεν έφτασε καθώς μεγάλο μέρος των δυνάμεων της πυροσβεστικής και του στρατού κατάφεραν να ανακόψουν την πορεία της.\nΣε κατάσταση εκτάκτου ανάγκης κηρύχθηκε ο δήμος Ωρωπού, λόγω των διαστάσεων που έχει πάρει η καταστροφική πυρκαγιά που μαίνεται στην περιοχή του Καλάμου από νωρίς το απόγευμα. Ο γενικός γραμματέας Πολιτικής Προστασίας Γιάννης Καπάκης, μιλώντας αργά το βράδυ στην τηλεόραση της ΕΡΤ-1, ανέφερε ότι έκανε δεκτό το αίτημα της Περιφερειάρχου Αττικής Ρένας Δούρου και κηρύσσει τον δήμο Ωρωπού σε κατάσταση εκτάκτου ανάγκης. Στο μεταξύ, σημαντική είναι η συμμετοχή της Περιφέρειας στις προσπάθειες κατάσβεσης της πυρκαγιάς στον Κάλαμο. Η Αυτοτελής Διεύθυνση Πολιτικής Προστασίας της Περιφέρειας βρισκόταν σε συνεχή επικοινωνία με το Κέντρο Επιχειρήσεων Πολιτικής Προστασίας της Γενικής Γραμματείας Πολιτικής Προστασίας, για την παρακολούθηση του συμβάντος. Παράλληλα επί τόπου μετέβει κλιμάκιο της υπηρεσίας για να συμβάλλει στο συντονισμό της κατάσβεσης.\nΕν τω μεταξύ μεγάλη μάχη με τις φλόγες δίνουν οι πυροσβεστικές δυνάμεις και στην Κεφαλονιά, και συγκεκριμένα στις περιοχές Δοριζάτα και Λειβαθώ. Μεγάλη πυροσβεστική δύναμη βρίσκεται στις περιοχές για την κατάσβεση των δύο μεγάλων εστιών, ενώ σύμμαχος της φωτιάς είναι οι δυνατοί άνεμοι που πνέουν στην περιοχή. Από την πυρκαγιά στη Λειβαθώ, δεν έχουν ρεύμα τα χωριά Βλαχάτα και τα Μουσάτα.\nΧωρίς δημόσιο οι ΔΕΚΟ


Έρχεται από το Πάσχα το ηλεκτρονικό ΚΕΠ για τους δανειολήπτες\nΑρχική/ΟΙΚΟΝΟΜΙΑ/Έρχεται από το Πάσχα το ηλεκτρονικό ΚΕΠ για τους δανειολήπτες\nΈως το Πάσχα εκτιμάται ότι θα είναι έτοιμο να λειτουργήσει το νέο πληροφοριακό σύστημα και η ιστοσελίδα που στήνει το υπουργείο Οικονομίας και Ανάπτυξης, με στόχο τη ενημέρωση των νοικοκυριών και των μικρών επιχειρήσεων που δυσκολεύονται στη διαχείριση των «κόκκινων» δανείων τους ή επιδιώκουν αναχρηματοδότηση των οφειλών τους.\nΗ Ειδική Γραμματεία Διαχείρισης Ιδιωτικού Χρέους (ΕΓΔΙΧ), ήδη ξεκίνησε τις διαγωνιστικές διαδικασίες με σκοπό τη δημιουργία πληροφοριακού συστήματος και ιστοσελίδας που θα στηρίζει τις εργασίες των Κέντρων Ενημέρωσης Υποστήριξης Δανειοληπτών (ΚΕΥΔ). Η καταληκτική ημερομηνία για την υποβολή των προσφορών από τις επιχειρήσεις που ενδιαφέρονται να αναλάβουν το έργο είναι η 16η Ιανουαρίου του 2017.\nΜάλιστα η δημιουργία της ιστοσελίδας θα έχει ως στόχο οι ενδιαφερόμενοι καταναλωτές να μπορούν να υποβάλλουν και να λαμβάνουν ηλεκτρονικά απαντήσεις και συμβουλές χωρίς να είναι απαραίτητη η φυσική τους παρουσία σε κάποιο από τα Κέντρα Ενημέρωσης και Υποστήριξης Δανειοληπτών.\nΣτόχος είναι το πληροφοριακό σύστημα σε πλήρη λειτουργία να μπορεί να εξυπηρετεί 1.800.000 πολίτες μέσω των 250 χρηστών –υπάλληλων των ΚΕΥΔ. Ο αριθμός αυτός μεταφράζεται σε 61 συναλλαγές το λεπτό μέσα από την ηλεκτρονική πλατφόρμα της Ειδικής Γραμματείας Διαχείρισης Ιδιωτικού Χρέους .\nΕπιπλέον στην σελίδα της Ειδικής Γραμματεία; Διαχείρισης Ιδιωτικού Χρέους θα υπάρχουν και οδηγίες, συμβουλές, νομοθετικές διατάξεις σχετικά με την διευθέτηση των κόκκινων δανείων και των εργαλείων που οι δανειολήπτες μπορούν να αξιοποιήσουν. Επίσης θα φιλοξενούνται και υποδείγματα αναφορικά με τις εύλογες δαπάνες διαβίωσης ανά νοικοκυριό, ώστε οι δανειολήπτες να μπορούν να κατανοούν καλύτερα τις δυνατότητες που τους παρέχει το νομοθετικό πλαίσιο για τη ρύθμιση των χρεών τους.\nΌσον αφορά για τα «ΚΕΠ των δανειοληπτών» και αυτά αναμένεται να ξεκινήσουν την λειτουργία τους σταδιακά μέσα στο επόμενο τρίμηνο με στόχο να καλύψουν περί τις τριάντα περιοχές σε ολόκληρη την Ελλάδα.\nΟΙ ΥΠΗΡΕΣΙΕΣ ΠΟΥ ΘΑ ΠΑΡΕΧΟΥΝ ΤΑ «ΚΕΠ ΤΩΝ ΔΑΝΕΙΟΛΗΠΤΩΝ»\n-Η υποστηρίξη και καθοδήγηση των δανειοληπτών στην κατάρτιση οικογενειακών, ατομικών ή επιχειρηματικών προϋπολογισμών για την τήρηση των ρυθμίσεων ή διακανονισμών που έχουν κάνει με τις τράπεζες προκειμένου να εξυπηρετούν χωρίς καθυστερήσεις τις οφειλές τους.\n-Η ενημέρωση για τη λήψη νέου δανείου ή για συμφωνία ρύθμισης, υπολογίζοντας τις εύλογες δαπάνες διαβίωσης ανάλογα με την περίπτωση.\n-Θα παρέχουν συμβουλές για τις έννοιες του “συνεργάσιμου δανειολήπτη”, τα δικαιώματά τους και το χρονικό ορίζοντα προστασίας τους από τραπεζικές συμβάσεις πίστωσης ή διευθέτησης οφειλών.\n-Θα διαθέτουν τυποποιημένα υποδείγματα του νόμου Κατσέλη και του Κώδικα Δεοντολογίας των τραπεζών συνδράμοντας τους δανειολήπτες στην ορθή συμπλήρωση των στοιχείων τους.\n-Θα ενημερώνουν τους δανειολήπτες για τις δυνατότητες που έχουν με την εξωδικαστική επίλυση των διαφορών τους.\n-Θα παραλαμβάνουν καταγγελίες και να τις διαβιβάζουν στη γενική γραμματεία Προστασίας Καταναλωτή.\n-Θα παρέχουν συνδρομή στα νοικοκυριά και τους μικροεπιχειρηματίες για την κατανόηση των όρων δανείων ή ρυθμίσεων που τους έχουν προτείνει οι τράπεζες


Περιφέρεια Στερεάς Ημερίδα στη Λιβαδειά για το Σχέδιο Προσαρμογής στην Κλιματική Αλλαγή\nYou are here:: ΑΡΧΕΙΟ ΕΙΔΗΣΕΩΝ ΣΤΕΡΕΑ ΕΛΛΑΔΑ Περιφέρεια Στερεάς Ημερίδα στη Λιβαδειά για το Σχέδιο Προσαρμογής στην Κλιματική Αλλαγή\nΤρίτη, 19 Δεκέμβριος 2017 10:21\tΓραφείο Λιβαδειάς\nΣτο πλαίσιο εκπόνησης του Περιφερειακού Σχεδίου Προσαρμογής στην Κλιματική Αλλαγή, η Περιφέρεια Στερεάς Ελλάδας διοργάνωσε ενημερωτική ημερίδα στο Διοικητήριο Περιφερειακής Ενότητας Βοιωτίας.\nΚατά τη διάρκεια των εργασιών ειδικοί επιστήμονες αναφέρθηκαν στις πιθανές επιπτώσεις της κλιματικής αλλαγής σε διάφορους κοινωνικοοικονομικούς τομείς της Περιφέρειας, όπως στην υγεία, στη γεωργία, στους υδάτινους πόρους, στον τουρισμό, στις υποδομές.\nΕπιπλέον παρουσιάστηκαν οι βασικές προσεγγίσεις σε δράσεις προσαρμογής της Περιφέρειας στην κλιματική αλλαγή, έτσι όπως περιγράφονται στην πρόσφατα θεσμοθετημένη Εθνική Στρατηγική Προσαρμογής στην Κλιματική Αλλαγή.\nΣτην συγκεκριμένη εκδήλωση που ήταν η πρώτη που πραγματοποιήθηκε σε επίπεδο περιφερειών, συμμετείχαν εκπρόσωποι των αρμόδιων αρχών και φορέων και της αυτοδιοίκησης.\n«Πρόκειται για μια σημαντική ημερίδα από την Περιφέρεια Στερεάς Ελλάδας που αφορά στην κλιματική αλλαγή, στην καταγραφή της υφιστάμενης κατάστασης και στις παρεμβάσεις που απαιτούνται στο πλαίσιο της σχετικής μελέτης. Η Περιφέρεια Στερεάς λοιπόν οργανώνεται, μελετάμε το φαινόμενο και προσπαθούμε να περιορίσει τις όποιες συνέπειες επιφέρει η κλιματική αλλαγή», σημείωσε η Αντιπεριφερειάρχης Βοιωτίας Φανή Παπαθωμά.\nΟ αρμόδιος Αντιπεριφερειάρχης Χωροταξίας και Περιβάλλοντος Γιάννης Ταγκαλέγκας σημείωσε σχετικά: «Είναι μία πρώτη ενημερωτική ημερίδα στο πλαίσιο της εκπόνησης του περιφερειακού σχεδιασμού για την προσαρμογή στην κλιματική αλλαγή που πρέπει να συμπίπτει και με τον εθνικό σχεδιασμό. Είναι πλέον κατανοητό απ΄ όλους ότι οι επιπτώσεις ήδη έχουν αρχίσει και φαίνονται, ας μην ξεχνάμε άλλωστε και τα πρόσφατα τραγικά γεγονότα που αντιμετωπίσαμε στη Μάνδρα. Τώρα είμαστε σε ένα πλαίσιο διαβούλευσης, εξετάζουμε τη Στερεά Ελλάδα και τα χαρακτηριστικά της και συζητήσαμε για τα φαινόμενα που σημειώνονται όπως πυρκαγιές και πλημύρες. Όλα αυτά στο πλαίσιο της συμφωνίας του Παρισιού για προστασία του περιβάλλονος με στόχο να κρατήσουμε την αύξηση της θερμοκρασίας στους δύο βαθμούς Κελσίου και προοπτική να την πάμε στον ενάμιση. Μέσα από την διαβούλευση και την μελέτη θα καταλήξουμε σε κάποιες παρεμβάσεις που θα προφυλάξουν τον περιβάλλον».\nΟ Απόστολος Σίσκος με μεταπτυχιακές σπουδές στην περιβαλλοντική διαχείριση που ασχολείται με τα θέματα της ποιότητας της ατμόσφαιρας και της ατμοσφαιρικής ρύπανσης, και τον μετριασμό και προσαρμογή στην κλιματική αλλαγή δήλωσε μεταξύ άλλων: «Η αλήθεια είναι ότι είμαστε στη φάση των επιπτώσεων της κλιματικής αλλαγής. Το σημαντικό όμως είναι ότι μπορεί να καθυστερήσαμε αλλά έχουμε ήδη ξεκινήσει για την αντιμετώπιση του φαινομένου με συμμετοχή και των Περιφερειών. Πρώτη η Περιφέρεια Στερεάς Ελλάδας προετοιμάζεται με ένα ολοκληρωμένο σχέδιο για να αντιμετωπίσει τις επικείμενες επιπτώσεις της κλιματικής αλλαγής και να θωρακίσει όσο μπορεί περισσότερο τις υποδομές».\nΚαι συμπλήρωσε: «Στο πλαίσιο της μελέτης γίνεται αποτύπωση προβλέψεων σε βάθος χρόνου μέχρι το 2100 με κλιματικά μοντέλα που χρησιμοποιούνται από τα Ηνωμένα Έθνη και αποτιμάται η τρωτότητα του συστήματος στις διάφορες παραμέτρους. Μέσα από την διαδικασία προκύπτουν και οι ανάγκες για έργα που σχετίζονται και με την πολιτική προστασία όπως είναι για τις πλημύρες και τις πυρκαγιές αλλά και σε άλλες περιπτώσεις όπως είναι η γεωργία, η διαχείριση των υδάτων και η υγεία. Δεν μπορούμε τι φαινόμενα μπορεί να σημειωθούν, εμείς όμως πρέπει να είμαστε έτοιμοι».\nΚαταλήγοντας υπογράμμισε: «Χρόνος υπάρχει αρκεί να δράσουμε άμεσα».